	Протокол № 47 от 18 септември 2026 г.
	Общински съвет Берковица



ОБЩИНСКИ СЪВЕТ – БЕРКОВИЦА

П Р О Т О К О Л

№  47

Днес, 18 септември 2026 година, се проведе редовно заседание на Общински съвет – Берковица, от 14.00 часа, в Заседателната зала на Община Берковица.


Присъстваха –  17 общински съветници


Отсъстващи - няма
Присъстваха още: г-н Радослав Найденов – Кмет на община Берковица, г-жа Петя Петкова – Секретар на Община Берковица, г-жа Илиана Пиринска – Директор Дирекция, г-жа Ася Велиславова – Директор Дирекция, адв. Соня Иванова – юрист на Общински съвет - Берковица, експерти и специалисти от Общинска администрация – Берковица, граждани.
Г-жа Ангелина Емилова – Председател на Общински съвет – Берковица откри и ръководи сесията като преди да обяви предложения дневен ред отбеляза, че към точка четвърта „4. Докладни записки“ са постъпили за обсъждане и разглеждане две допълнително внесени докладни записки, които са разгледани на съвместното заседание на всички постоянни комисии към Общински съвет – Берковица.
1.Докладна РД-92-00-1578 относно Проект на Правилник за изменение и допълнение на Правилника за предоставяне на еднократна финансова помощ на жители на Община Берковица;

2.Докладна РД-92-00-1579 относно предоставяне на безвъзмездно право на управление на моторно превозно средство – училищен автобус в полза на 2 ОУ „Христо Смирненски“, град Берковица.

Г-жа Ангелина Емилова подложи на гласуване допълнително внесените докладни записки да бъдат включени към дневния ред.

От присъстващите общински съветници гласуваха направеното предложение допълнително внесените докладни записки да бъдат включени към дневния ред.
За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

/предложението се приема/

Г-жа Ангелина Емилова подложи на гласуване да се приеме обявеният дневен ред с допълнително внесените докладни записки.

От присъстващите общински съветници гласуваха направеното предложение да се приеме оповестеният дневен ред с допълнително внесените докладни записки.
За – 16 /А. Емилова, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма


Отсъства от залата – 1 /А. Цветков/

Общински съвет – Берковица прие
Д Н Е В Е Н   Р Е Д:
1.Приемане на бюджета на Община Берковица за 2026 г.

Докладва -  Радослав Найденов - Кмет 

2. Информация за дейността на Районно управление на МВР гр. Берковица по изпълнение на Наредбата за осигуряване и поддържане на обществения ред и сигурност на територията на община Берковица.





Докладва – Началник РУ на МВР гр. Берковица

3. Анализ за състоянието на пазара на труда в Община Берковица за 2025 - 2026 година.

Докладва -  Лина Маринова- Директор 

4.Докладни записки

                                              
 
Докладват – председатели на ПК

5.Питания,  предложения и становища по обществено значими въпроси.

ПО ПЪРВА ТОЧКА
ПРИЕМАНЕ НА БЮДЖЕТА НА ОБЩИНА БЕРКОВИЦА ЗА 2026 Г.
Пристъпи се към разглеждане и обсъждане на докладна записка РД-92-00-1556 относно приемане на бюджета на Община Берковица за 2026 г.

Г-н Даниел Доцов запозна общинските съветници с проекта на решение към докладната записка и предложението на г-жа Димитранка Каменова прието от комисията по бюджет, финанси и следприватизационен контрол, както и от всички останали постоянни комисии към общински съвет, с изключение на Постоянната комисия по здравеопазване и социални дейности, да се добави точка 23 към решението със следното съдържание: „23.Изготвяне на инвестиционен проект във фаза работен на улици в село Замфирово и село Ягодово, община Берковица както следва: 

-Ул. „Дамян Арсенов“, с. Замфирово, пътна част – от т. 61, около 700 м, крайна цена с ДДС /прогнозна/ 6700 евро;

-ул. „Замфир Попов“, с. Замфирово, пътна част – от т. 61, около 320 м., прогнозна цена с ДДС около 3100 евро;

-ул. „Васил Левски“, с. Ягодово, пътна и водопроводна част, около 900 м., прогнозна цена с ДДС около 9600 евро;

-ул. „Среченска бара“, с. Ягодово, пътна и водопроводна част, около 400 м., прогнозна цена с ДДС около 3900 евро;

-ул. „Георги Трайков“, с. Ягодово, пътна и водопроводна част, около 450 м., прогнозна цена с ДДС около 4300 евро.

Сумата от 27 600 евро да бъде взета от позиция 43 „Изграждане на подпорна стена на Берковска река“ като предвидените средства от това перо в размер на 380 317 евро да станат 352 717 евро.“

Думата взе г-жа Каменова, която отбеляза, че в протокола на комисията е допусната техническа грешка, на улица „Дамян Арсенов“ в с. Замфирово, няма от точка 61, като допълни, че тя остава само и единствено за улица „Замфир Попов“, с. Замфирово,

Г-н Иван Кирилов заяви, че не участва в обсъждането и гласуването на докладната записка за приемане на бюджета на Община Берковица.


Г-жа Зоя Иванова отбеляза, че по същият начин поради наличие на конфликт на интереси, тъй като е член на проверителната комисия в Читалището, за което не получава възнаграждение, но е в конфликт на интереси да гласува бюджета днес и за това заяви, че не участва в обсъждането и гласуването на бюджета. 


Г-жа Ангелина Емилова съобщи, че и тя е по същият начин към Читалището и не може да участва в обсъждането и гласуването на бюджета.

Димитранка Каменова – Имам още едно предложение, което днес не бях предложила при обсъждането на бюджета тази сутрин. В приложение № 4, което представлява целевите разходи за 26-та година по проекта на бюджета на Община Берковица в заделената сума 20 000 евро, която представлява представителните разходи на кмета предлагам на вашето внимание 5 000 евро да отидат в клубове на пенсионери и инвалиди и 5 000 евро да отидат в Деца с изявени дарби, момент само, исках да вида коя позиция. Позиция № 9, 5 000 евро и в Позиция № 13, 5 000 евро. Благодаря ви.
Ангелина Емилова – Някой от гостите тук, второстепенни разпоредители….. или да преминем към гласуване. Няма въпроси. Добре, колеги, първо да гласуваме предложението на г-жа Каменова да влезне и като допълнение. Който е съгласен да гласува със За.

От присъстващите общински съветници гласуваха направеното предложение от г-жа Димитранка Каменова да се добави към решението точка 24 със следното съдържание: „24. Общински съвет – Берковица дава съгласие в Приложение № 4, „Проекто бюджет за целеви разходи за 2026 година“ от сумата 20 000 евро за „Представителни разходи кмет“, 5 000 евро да бъдат прехвърлени в Позиция № 13 „Клубове на пенсионери и инвалиди“, и 5 000 евро да бъдат прехвърлени в Позиция № 9 „Финансова подкрепа на деца с изявени дарби“. 
За – 12 /А. Цветков, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, К. Рангелов, М. Панталеев, П. Илиев/


Против – няма


Въздържали се – 2 /Е. Маркова, д-р И. Иванов/


Не участват в гласуването – 3 /А. Емилова, И. Кирилов, З. Иванова/
/предложението се приема/

От присъстващите общински съветници гласуваха направеното предложение от г-жа Димитранка Каменова, прието от Постоянната комисия по бюджет, финанси и следприватизационен контрол да се добави точка 23 към решението със следното съдържание: „23.Общински съвет – Берковица дава съгласие за изготвяне на инвестиционен проект във фаза работен на улици в село Замфирово и село Ягодово, община Берковица както следва: 

-Ул. „Дамян Арсенов“, с. Замфирово, пътна и водопроводна част, около 700 м, крайна цена с ДДС /прогнозна/ 6700 евро;

-ул. „Замфир Попов“, с. Замфирово, пътна част – от т. 61, около 320 м., прогнозна цена с ДДС около 3100 евро;

-ул. „Васил Левски“, с. Ягодово, пътна и водопроводна част, около 900 м., прогнозна цена с ДДС около 9600 евро;

-ул. „Среченска бара“, с. Ягодово, пътна и водопроводна част, около 400 м., прогнозна цена с ДДС около 3900 евро;

-ул. „Георги Трайков“, с. Ягодово, пътна и водопроводна част, около 450 м., прогнозна цена с ДДС около 4300 евро.

Сумата от 27 600 евро да бъде взета от Позиция 43 „Изграждане на подпорна стена на Берковска река“ на Приложение № 3 „Разчет на капиталови разходи по функции и параграфи за 2026 г.“, като предвидените средства от това перо в размер на 380 317 евро да станат 352 717 евро.“.
За – 13 /А. Цветков, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, д-р И. Иванов, К. Рангелов, М. Панталеев, П. Илиев/


Против – няма


Въздържали се – 1 /Е. Маркова/

Не участват в гласуването – 3 /А. Емилова, И. Кирилов, З. Иванова/

/предложението се приема/

От присъстващите общински съветници гласуваха направеното предложение от Общинска администрация по докладната записка, предложението на г-жа Димитранка Каменова, прието от Постоянната комисия по бюджет, финанси и следприватизационен контрол да се добави точка 23 към решението със следното съдържание: „23.Общински съвет – Берковица дава съгласие за изготвяне на инвестиционен проект във фаза работен на улици в село Замфирово и село Ягодово, община Берковица както следва: 

-Ул. „Дамян Арсенов“, с. Замфирово, пътна и водопроводна част, около 700 м, крайна цена с ДДС /прогнозна/ 6700 евро;

-ул. „Замфир Попов“, с. Замфирово, пътна част – от т. 61, около 320 м., прогнозна цена с ДДС около 3100 евро;

-ул. „Васил Левски“, с. Ягодово, пътна и водопроводна част, около 900 м., прогнозна цена с ДДС около 9600 евро;

-ул. „Среченска бара“, с. Ягодово, пътна и водопроводна част, около 400 м., прогнозна цена с ДДС около 3900 евро;

-ул. „Георги Трайков“, с. Ягодово, пътна и водопроводна част, около 450 м., прогнозна цена с ДДС около 4300 евро.

Сумата от 27 600 евро да бъде взета от Позиция 43 „Изграждане на подпорна стена на Берковска река“ на Приложение № 3 „Разчет на капиталови разходи по функции и параграфи за 2026 г.“, като предвидените средства от това перо в размер на 380 317 евро да станат 352 717 евро.“, както и второто предложение на г-жа Димитранка Каменова, да се добави към решението точка 24 със следното съдържание: „24. Общински съвет – Берковица дава съгласие в Приложение № 4, „Проекто бюджет за целеви разходи за 2026 година“ от сумата 20 000 евро за „Представителни разходи кмет“, 5 000 евро да бъдат прехвърлени в Позиция № 13 „Клубове на пенсионери и инвалиди“, и 5 000 евро да бъдат прехвърлени в Позиция № 9 „Финансова подкрепа на деца с изявени дарби“. 

За – 14 /А. Цветков, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, д-р И. Иванов, К. Рангелов, М. Панталеев, П. Илиев/


Против – няма


Въздържали се – няма


Не участват в гласуването – 3 /А. Емилова, И. Кирилов, З. Иванова/
Общински съвет – Берковица прие

                                         Р Е Ш Е Н И Е № 894

На основание чл. 52, ал.1 и чл.21 ал.1, т.6 във връзка с чл.27, ал.4 и ал.5 от ЗМСМА, чл.94, ал.2 и ал.3 и чл.39 от Закона за публичните финанси, във връзка с разпоредбите на Закона за Държавния бюджет на Република България за 2026,  ПМС 102 от 12 август 2026 г. за изпълнението на Държавния бюджет на Република България и Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Берковица.

1. Приема бюджета на Община Берковица за 2026 г. , както следва :

1.1. По приходите в размер 21 841 411 евро / съгласно Приложение №01/
1.1.1. Приходи с държавен характер в размер на 15 494 904 евро в т.ч.:
· Обща допълваща субсидия за финансиране на делегираните от държавата дейности(ДД)      
                    13 748 587 евро

· §31-20 – възст.трансф за ЦБ / - /                        53 679 евро

· §88-03 – чужди средства / - /                             64 407 евро

· Преходен остатък 2025 г.                              1 864 403 евро

1.1.2. Приходи с местен характер в размер на     6 346 507 евро в т.ч.:
· Данъчни приходи                                               689 000 евро

· Неданъчни приходи                                        1 454 600 евро

· Обща изравнителна субсидия                        1 248 400 евро

· Целева субсидия за капит.р-ди                      1 044 600 евро

· Зимно поддържане                                             118 200 евро

· Трансфер за други цел.р-ди МД                         72 700 евро

· Преходен остатък 2025                                   1 735 542 евро

· Предоставен трансф. депо Монтана /чл.60/   /-/10 556 евро

· Въсзтанов.субсидия от пред. година 2025     /-/  5 979 евро 

1.2. По разходите в размер на  21 841 411 евро /разпределени по функции, дейности и параграфи, съгласно Приложение №02/ в т.ч.:
· Държавни дейности в размер на                  15 494 904 евро 

· Местни дейности в размер на                         5 811 270 евро

· Дофинансиране държавни дейности                 535 237 евро

1.3 Инвестиционна програма – разпределена по функции и дейности в размер / Приложение № 03 /    2 929 457 евро

1.4 Разходите по Общинския бюджет - държавни и общински дейности се извършват до размера на постъпилите приходи по сметка в банката /касата/

2. Приема разчети на някои целеви разходи както следва, съгласно Приложение №4:

Упълномощава кмета на Общината да договори условията за ползване на средствата за клубовете. 
3. Приема средства за социално-битово и културно обслужване на персонала – 3% от утвърдените средства за основна заплата на лицата, назначени по трудови правоотношения.

4. Приема структурата и размера на Общинския дълг за 2026 година, включително намерения за поемане на нов общински дълг за 2026 година, съгласно Приложение № 06.

5. Определя максимален размер на общинските гаранции, които може да бъдат издадени през 2026 г. в размер на 150 220 евро /съгласно чл.32 ал.2 от ЗПФ/

6. Определя максимален размер на плащанията по  общинския дълг към края на 2026 г. в размер на 404 978 евро /съгласно чл.32 ал.1 и ал.6 от ЗПФ и чл.92 от ЗДБРБ за 2026 г- - до 15% от средногодишния размер на собствените приходи и общата изравнителна субсидия за последните три години/

7. Определя максимален размер на плащанията на общинския дълг и общинските гаранции към края на 2026 г. в размер на  555 198 евро

8.  На основание чл.125 ал.1 ЗПФ Общински съвет делегира права на кмета да извършва компенсирани промени:

8.1 В частта за делегираните от държавата дейности – между утвърдените показатели за разходите в рамките на една дейност , с изключение на дейностите на делегиран бюджет , при условие че не се нарушават стандартите за делегираните от държавата дейности и няма просрочени задължения в съответната делегирана дейност;

8.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

9. Определя разпоредителите с бюджет от по-ниска степен по бюджета на община Берковица, съгласно Приложение № 9.

10. Определя максимален размер на новите задължения за разходи, които могат да бъдат натрупани през 2026 година, като наличните към края на годината задължения за разходи не могат да надвишават 2 697 694 евро или 15 % от средногодишния размер на отчетените разходи за последните четири години.

11. Определя максимален размер на ангажиментите за разходи, които могат да бъдат поети през 2026 година, като наличните към края на годината ангажименти за разходи не могат да надвишават 8 992 312 евро или 50 % от средногодишния размер на отчетените разходи за последните четири години.

12. Определя размера на просрочените задължения от 2025 година, които ще бъдат разплатени от бюджета за 2026 година, в размер на  20 929 евро, съгласно Приложение № 10

13. Определя размера на просрочените вземания, които се предвижда да бъдат събрани през 2026 година, в размер на  24 516 евро, съгласно Приложение № 10
14. Приема преходните остатъци от 2025 година, съгласно Приложение № 5

15. Приема индикативен годишен разчет за сметките за средства от Европейския съюз за 2026 г., съгласно Приложение № 7

16. Приема числеността на персонала  по дейности за 2026 година, съгласно Приложение №8

17. Възлага на кмета:

17.1. Да определи бюджетите на разпоредителите с бюджет от по ниска степен.

17.2. Да утвърди бюджетите на разпоредителите с бюджетите от по-ниска степен.

17.3.Да организира разпределението на бюджета по тримесечие и да утвърди разпределението.

18.Упълномощава кмета да предоставя временни безлихвени заеми от временно свободни средства от общинския бюджет и от сметките за средства от Европейския съюз за авансово финансиране на плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

19. Упълномощава кмета:

19.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

19.2. Да кандидатства за средствата от централния бюджет и други източници за финансиране и съфинансиране на общински програми и проекти.

20. Приема План-график за обслужване на просрочените задължения от 2025 г., съгласно Приложение № 11

21. Приема Справка за изплащане на пътни разходи до работното място до размера на стойността на билета, съгласно Приложение № 12

22. Приема за информация Протокол за постъпили предложения по проекта на бюджет за 2026 г. в срока за обществено обсъждане и Протокола от публичното обсъждане на Проекто Бюджета за 2026 година на Община Берковица.

23.Общински съвет – Берковица дава съгласие за изготвяне на инвестиционен проект във фаза работен на улици в село Замфирово и село Ягодово, община Берковица както следва: 

-Ул. „Дамян Арсенов“, с. Замфирово, пътна и водопроводна част, около 700 м, крайна цена с ДДС /прогнозна/ 6700 евро;

-ул. „Замфир Попов“, с. Замфирово, пътна част – от т. 61, около 320 м., прогнозна цена с ДДС около 3100 евро;

-ул. „Васил Левски“, с. Ягодово, пътна и водопроводна част, около 900 м., прогнозна цена с ДДС около 9600 евро;

-ул. „Среченска бара“, с. Ягодово, пътна и водопроводна част, около 400 м., прогнозна цена с ДДС около 3900 евро;

-ул. „Георги Трайков“, с. Ягодово, пътна и водопроводна част, около 450 м., прогнозна цена с ДДС около 4300 евро.

Сумата от 27 600 евро да бъде взета от Позиция 43 „Изграждане на подпорна стена на Берковска река“ на Приложение № 3 „Разчет на капиталови разходи по функции и параграфи за 2026 г.“, като предвидените средства от това перо в размер на 380 317 евро да станат 352 717 евро.

24. Общински съвет – Берковица дава съгласие в Приложение № 4, „Проекто бюджет за целеви разходи за 2026 година“ от сумата 20 000 евро за „Представителни разходи кмет“, 5 000 евро да бъдат прехвърлени в Позиция № 13 „Клубове на пенсионери и инвалиди“, и 5 000 евро да бъдат прехвърлени в Позиция № 9 „Финансова подкрепа на деца с изявени дарби“.
ПО ВТОРА ТОЧКА

ИНФОРМАЦИЯ ЗА ДЕЙНОСТТА НА РАЙОННО УПРАВЛЕНИЕ НА МВР ГР. БЕРКОВИЦА ПО ИЗПЪЛНЕНИЕ НА НАРЕДБАТА ЗА ОСИГУРЯВАНЕ И ПОДДЪРЖАНЕ НА ОБЩЕСТВЕНИЯ РЕД И СИГУРНОСТ НА ТЕРИТОРИЯТА НА ОБЩИНА БЕРКОВИЦА.

Пристъпи се към разглеждане и обсъждане на докладна записка РД-92-00-1489(3) относно Информация за дейността на Районно управление на МВР гр. Берковица по изпълнение на Наредбата за осигуряване и поддържане на обществения ред и сигурност на територията на община Берковица.
Пламен Илиев – Въпреки, че не виждам техен представител, до колкото знам има и хора, които искат да вземат дума от гостите. 

Димитранка Каменова – Трябваше да има.

Ангелина Емилова – Трябваше да има, уведомени са, за пореден път.
Пламен Илиев - Пет гласа За е решението на комисията, но ще помоля, понеже по-рано разбрах, че има хора, които искат да зададат въпросите, въпреки че няма кой …… да ги изслушаме поне.

Ангелина Емилова - Нека първо да дадем думата по правилник първо на общинските съветници и ще дам на всички гости, които имат отношение. Заповядайте, г-н Панталеев.

Милован Панталеев - Благодаря. Не за първи път има така демонстрирано…….

Ангелина Емилова - Може ли, извинявайте, само да ви прекъсна, искам да благодаря на всички второстепенни разпоредители, които дойдоха и уважиха нашето заседание. Така пълна залата ни не е била отдавна. 

Милован Панталеев - Благодаря. Не за пръв път Районно управление на полицията пренебрегва и то официална покана, което не знам как да си обясня. Явно за нещо са ни обидени, макар че ние сме тези, които трябва да бъдем обидени. Но тъй като виждам сериозно присъствие и на наши съграждани, ако във връзка с този материал има наши съграждани, то предложението ми е да си зададат въпросите и те да бъдат протоколирани, след което да изпратим официално писмо от вас като председател и след като получим отговор, надявам се да им бъдат предоставени отговорите. Явно това ще е начинът, което е много жалко. Благодаря. 
Димитранка Каменова - Аз искам да предложа, госпожо председател, вие да изпратите една покана към Началника на Районно управление Берковица, защото през всичките месеци от миналата година, когато сме гледали материала за състоянието в нашия град и в нашата община и сега близо една година и през всичките месеци, на всичките сесии ние казваме да, като дойде моментът да дойде времето за отчитането, тогава ще им зададем въпросите. Само, че явно за втора поредна година продължаваме ние, да не може да си зададем въпросите. Така, че много моля поканете го на среща Началника. Поканете и колегите общински съветници, кои могат да дойдат на тази среща, защото е важно, за да може да отговорим на хората. Благодаря ви.
Ангелина Емилова – Благодаря, и аз със сигурност ще го направя. Само искам едно уточнение да направя, че ние миналата година не сме имали среща с тях, тъй като нямахме такъв доклад. Реално две години не сме имали присъствие, уважение. На една-единствена комисия дойдоха по покана на председателя на комисията по обществен ред. Тогава бяха изчерпателни, но пак не дойде Началника на Районното управление. Ще пусна такова писмо и такава до него покана. Надявам се да бъдем уважени. Давам думата на……

Зоя Иванова – Извинявам се, че прекъсвам за пореден път и гражданите. Само, ако може да допълня към вашето предложение и покана към Началника на Районното управление, нека писмото ви моля да бъде с копие до директора на областната дирекция на МВР и до министъра на вътрешните работи. Не заради друго, а заради това, че същият този Началник, ако не ме лъже паметта, преди две години беше тук на наше заседание. Каза, че вратата му винаги е отворена за нас. Преди няколко месеца имахме много неприятен инцидент в квартал Раковица. Бяхме на място ние с колегата Панталеев и други наши съграждани. Не можахме да осъществим никакъв контакт и въпреки тази отворена врата в кавички, отказа контакт с нас. Знаете, съгласно ЗМСМА би трябвало да ни съдействат, нали. Ние искахме най-малкото съдействие тогава, а въпросите наистина по доклада не са един и два. Те осъществяват контрол по нашата наредба за обществения ред. Не само ние, виждате колко граждани имат въпроси. Така, че ще съм благодарна, ако копирате и тези длъжностни лица, които посочих. Благодаря. 
Ангелина Емилова - И аз благодаря. Ще го направя. Заповядайте. 

Димитър Иванов - Ами явно разговор няма да стане. След като ги няма хората. Така. Да си задаваме въпроси…. и да си отговаряме. Та да изникнат и още допълнително неща, които няма да се сети човек, просто така. Аз не съм тука подготвил някаква реч или написал всичките неща, които имам да кажа, вероятно ще забравя нещо или ще пропусна, но като цяло предполагам всички знаят какъв е проблемът, особено тези, които живеят покрай по-главни артерии. Става въпрос за джигилъка като цяло, който от няколко години е абсолютно неуправляем, не се издържа, тормозът е брутален и мога да го категоризирам без да се замисля като 100%-в терор. Терор в истинския смисъл на думата. Защо? Защото когато направиш забележка на някой от тия хора, било по фейсбук или на живо, няма значение, съм ги спирал и съм ги питал "Защо го правиш това?". Нали те вместо да ти отговорят нормално или да се извиняват, или да им стане неудобно, или нещо такова, те директно с някакво нахалство така ти казват нали, не ме интересува, ще правя каквото си искам и така нататък. Оплачи се на арменския поп. Е, как става тая работа? В смисъл такъв, това нормално ли е? Значи това си е чист тероризъм, идва и ти казва ще правя това, което искам да правя. Ще те тормозя и ти ще търпиш. И честно ви казвам, аз лично нали предполагам и не само аз, защото съм говорил и с други хора, вероятно и те са точно на това положение, че вече им е дошло дотука от такива изпълнения, направо не се издържа, човек му иде, дето се казва, да вземе нещата в свои ръце. Каквото и да означава това, предполагам всички ме разбират, но няма смисъл от такива изпълнения. Трябва ли да стават скандали, да се саморазправяме, след като полицията не си върши работата и не се контролират по някакъв начин тия кръстовища и изобщо артериите със знаци, със сигнализация и така нататък. Трябва ли ние да застанем там и да дебнем кой минава и кой не, за да може да имаме някакво спокойствие? Седне човек следобед да се отпусне в двора си на спокойствие, да си каже лаф с приятел или нещо близък и изведнъж започва някакъв с някакво АТВ на задна гума от единия край до другия на града да реве. То толкова силно се чува, че ти не можеш приказката да си кажеш. Трябва да млъкнеш, да изчакаш, нали, да мине, за да може да си продължиш. Това нормално ли е? Никой не иска… Никой. Значи това не са някакви прищевки или нещо човек да си тука да се оплаква и да става въпрос за пълното право на живот и спокойствие на всеки един гражданин, нали? Това градче трябва да е туристическо, да е спокойно, сигурно място, да се…. да привлича хората. Човек се връща примерно от чужбина, иска да си живее тука, да се чувства добре, да си харчи парите в града, да се грижи за икономиката по тоя начин и в един момент нито на полиция може да разчита, нито на община, нито на някакви други адекватни услуги и защита, за да се чувства нормално и да живее нормално. Никой не иска някакви екстри или кой знае какво. Искаш да си спокоен, да може да се отпуснеш в къщата си, да може да се наспиш, да си починеш и така. Лъжа ли нещо или в смисъл такъв вие всички, които сте тука, предполагам, че някои живеят и по-далече от по-главна артерия, няма да чуват толкова много ще кажат мене какво ми дреме.
Ангелина Емилова - А не, не, не. Чува се много добре в покрайнините на града….

Димитър Иванов - Също съм говорил и с други хора. Сега ги събирам, ще направя и група, помежду си се разбираме как да действаме по-нататъка с групова жалба, ако трябва и така нататък до Районното, че не си вършат работата. Макар, че аз не искам да ги обвинявам хората сега. Не знам със сигурност вършат ли си я или не, но за мене има проблем, който няма кой друг да се справи с него. Аз не съм тоя, който да взима властта в свои ръце и да ходи да се разправя с разни келеши и тъпанари, нали, с извинение за епитетите, ама честно ви казвам, това е най-малкото, което ми идва и не зная какво повече да кажа. Ако беше тука господинът, щях да кажа конкретно за кои артерии става въпрос. Ако ви интересува и на вас мога да ви кажа още сега. 
Зоя Иванова - Кажете да се протоколира, нали ще се изпрати.

Димитър Иванов – Еми, главно става въпрос за Александровска, която е буквално като писта, нали там е такова разположението, че фактически в самия квартал блоковете особено се чува страшно силно, когато някой надуе газта, нали, и се изпреварват там и се гонят. И това не е нормално, защото дето се казва, става посред нощите в повечето случаи през деня де пак не е нормално, нали? За какво говорим тука? Какво е ограничението на скоростта в тоя град? Трябва да се сложат още гърбици, камери навсякъде. Вече има и шумомери. В момента в София е започнала кампания, която все повече започват да мерят шума на превозните средства. Мотори, коли няма значение. Всичко, което е над определени децибели, просто моментално му свалят номерата и го спират от движение. То е толкова просто това нещо. Тия господа, които не могат да си свършат работата и не знаят кои са тия хора, не знаят къде се събират. Ние всички знаем, нали, тука предполагам или поне повечето знаем кои са, знаем къде са, знаят какво правят. То елементарно. Аз ще ги заведа, дето се казва за ръчичка дотам и ще им ги покажа. Ей тия са, ей това правят. Толкова ли е трудно да им каже? Отива и казва какво правите тука по това време, събираме се, млади сме, искаме да се забавляваме. Ми като искате да се забавляват, съберете се в някои клуб и се забавлявайте, затворете се там и джангър колкото искате. Като искате да се състезавате, ако искате излезте извън града, трепете се по пътя. Там няма кой да ви чуе, дето се каза колкото искате вдигайте. Поемайте си отговорност, ако ви спрат полицай пак извън градско. И така. Не е само Александровска. Особено при нас там покрай Стронгфууд като минеш, нали, завоят е наляво, покрай киното нагоре. Това трябва да ви кажа, че е просто любимото местенце за забавление на младите. 
Милован Панталеев - На 30 м от полицията. 
Димитър Иванов - Не, защото е ясно. Въпросът е, че там и виражът е такъв на пътя, той предразполага, нали? Еми, добре. Има знак точно от другата страна пешеходна пътека. Тя не се вижда много, ама няма значение. И като занесе там с колата, аз съм го виждал много пъти, ще отнесе и цялата ограда от другата страна. Не дай си боже пресичат дечица. Аз съм виждал или аз някой път да съм с колелото, нали, не съм дете, но няма значение. В крайна сметка има ли значение кой ще бъде утрепан от някой глупак с някаква такава кола? Като имайте предвид, нали, че повечето от тия коли даже не са…. не трябва да се движат по пътя, нали? Няма да изпадам в подробности. Аз съм ги проучил, на полицията мога да ми изпратят цял лист, ако пожелаете. В смисъл такъв, аз ли трябва да върша тяхната работа? Някой ми казва, а те вика си пият, вика, полицаите с тях безалкохолните ей там на магазина, нали, дето въртят до Трето. Първо, само да кажа, нали, покрай Трето няма гърбици. Това по закон е задължително, а то няма нито една. И ускоренията там са брутални. Хората, които живеят там, аз ако съм на тях, защото аз съм поне малко по-далече оттам, айде чак толкова не го чувам, ако съм на тях, честно ви казвам, няма… сигурно ще излезна да се самозапала пред общината тука. Ти не може да живееш една секунда. Една секунда не може да живееш на тихо и спокойно.

Ангелина Емилова - Извинявай, че ви прекъсвам. Аз между другото това ми беше един от въпросите, че съм сигнализирана от няколко човека до Трето основно училище и на кръговото, включително и от собствениците на магазина. Там нощно време е нетърпимо просто, тия хора не спят наистина. 
Димитър Иванов - Сега аз не съм наясно и не мога да продължавам да се грижа за полицаите дали са си свършили работата или не, но все пак някой ми подмята и вика това са вика наркоманчета, дето се…... Какви наркоманчета, бе хора? Какви наркотици в Берковица? За какво говорим? Ако наистина е така, какво е това? Те си скитат през нощта 3, 4, 5 часа. Гледам брат ми една сутрин си играе с дрона, качи го нагоре и двама си щъкат. Тук, тук, то е ясно. Аз ги знам кои са, номерата, знам всичко. Колите изобщо не са им за пътят. Спрели са от движение, нали? Американски номера са. И ми идват и те видяха, виждат дрона, нали. Аз съм си легнал през това време. Той ми вика, вика, дойдоха, вика и ето и аз на видеото виждам, защото го имам видеото, как идва колата и я извърта срещу двора ми, светва с фаровете. Значи, ако бях буден, нали, не искам да продължавам какво щеше да стане. Какво, показваш ми, че знаеш къде живея, че си ме намерил? Какво ще ми направиш? 
Ангелина Емилова - Добре, аз ви предлагам и на вас, и на колегите да изпратя едно такова…. една покана официална, да ви поканим и вас и други граждани, ако има, които искат да си отправят въпросите, да го направим като официална среща……..

Златина …. – Ако мога само и аз да кажа. Извинявам се. Само да добавя нещо аз, понеже съм тука в подкрепа на Митко, понеже имаме същия проблем на Александровска. Аз имам конкретни точки. Снимам вечерта гонките, кой къде се гони. Разбрали сме кои са тия, кои са малолетни, кои са…., имаме много видеа, имаме и снимки и е жалко, че не можем да проведем диалог, защото те са много неща наистина и бихме искали среща. 
Ангелина Емилова - Добре, благодаря. Аз наистина, поканата ще я оформим още в седмицата, която идва. Ще им кажем, че ще им предоставите целия материал, който имате. Ще се опитам да проведа и личен разговор, предполагам, че няма да ми бъде отказан и ще ви информираме лично вас и не само на страницата на общината или от моята лична как и какво ми е отговорено и дали ще има такава среща и кога. 
Димитър Иванов - Добре, благодаря. От гледна точка на вашата работа. В смисъл свързана ли е с това пътят там да е достатъчно добре сигнализиран, да има пешеходни пътеки и така нататък? Не знам, просто питам. 
Радослав Найденов - Говорим за кръстовището на киното?

Димитър Иванов - Най-вече за тоя, дето петте кюшета дето му викат.

Радослав Найденов – Добре, ако не е направено ще бъде максимално най-кратко сигнализиран…..

Димитър Иванов - В смисъл ще има и камера, която да ги вижда как се ускоряват? 
Радослав Найденов - За камера с решението на общински съвет сме я взели миналата година, камера за скорост, една която струваше по груб спомен около 58 000 лв. В момента променят наредбата. Говоря за камера за скорост, нали! В момента променят наредбата и чакаме интеграцията с МВР, за да може да се налагат актове по Закона за движение по пътищата. И аз също чакам с нетърпение, говоря за стационарна камера, чакам с нетърпение да се актуализират масивите на МВР на тази актуализация, за да може да я инсталираме и да работи поне една в града. Надявам се, че ще в бъдеще ще може да сложим и други, но реално системата в момента…. закона го промениха, но системата не работи още. Чакаме законодателя…. г-жа Каменова да отговоря…

Димитранка Каменова - На двата входа в Берковица още преди да се…. ние сложихме камери, които четат номерата на колите, която в общинска администрация може да се види.

Ангелина Емилова - Може ли извинявайте, г-жо Каменова, нека се доизкаже кмета. 
Радослав Найденов - Значи камерите за четене на номерата не могат да налагат актове за скорост. Може да прочетеш номера. Нито имаме правомощия по Закона за движение по пътищата…..
Димитранка Каменова - Дайте, дайте ги на полицията. Мани ми се обяснявай, че не можете…. 
Радослав Найденов - Ако не знаете и в момента масивите са в полицията. Ако не знаете, както и по ваше време е било, те са в полицията и могат да ги гледат и те. Ние оттам имаме достъп, но те са в полицията. Благодаря ви. 
Димитър Иванов – Добре, разбирам. Просто исках да кажа само, че тези камери, в смисъл това много лесно се управлява, тъй като сигналът принципно автоматично трябва да пристига в полицията и оттам те, ако не вземат мерки, моментално рефлектира върху тях, че не са си свършили работата и са подсъдни. 
Ангелина Емилова - Нека го изговорим това с тях, ако искате да не взимаме функциите на ……

Димитър Иванов - Добре, добре. Просто казвам, ако имате нужда, дори съм съгласен, давам си собствен имот, ако може да се използва …… по някакъв начин, по какъвто начин мога да съдействам. На всичко съм готов само и само това нещо да престане. Камерата като я има там, която е за скорост, окей, всичко е точно. Значи в момента, в който звъня на 112 и кажа току-що минава един с 200, те няма да ме питат къде си, какво си, има ли полиция там, които да ги види и не са ли вече спрели или продължават да се движат, а просто цак на камерата се вижда на записа. Моментално някой връща назад, ако не седи през цялото време. Има си конкретен момент. Толкова елементарно. В рамките на 20 минути се засича и приключваме. 
Ангелина Емилова - Разбрах ви. И това ще изговорим с тях. Аз се ангажирам да ви информирам дали са ми отговорили и в какъв срок.
Димитър Иванов - И другото е за тия АТВ-та, има хора…., които минават също. Повечето от тях са без номера и хората, които ги карат, са без каски. Брутално е просто. Няма да ви казвам как ги карат. Благодаря за вниманието.
Димитранка Каменова - Значи, за да подобрим състоянието в града и за да не се събираме всяка година да четем състоянието относно РПУ Берковица и дали спазваме или не спазваме знаците и дали сме видяли, не сме видяли никой, трябва да има изключително съдействие от страна на община Берковица. И това беше направено много в предишните години с поставянето на камери на много възлови места в Берковица. Благодарение на тези камери, ако си спомняте преди години ние хванахме хора, които злоупотребяват с общинско имущество. Та, ако ние имаме желание да помогнем на полицията, която бездейства или чакаме да променяме Наредбите на полицията или на Закона за движение по пътищата и всички, ще дойде 50-та година, нас няма да ни има на тази маса. А ние сме тук, защото са ни поставили нашите съграждани да се грижим за тях. И ако наистина са сигнализирали тези хора, че има хора, които нощно време превишават скоростта, не че на Сливница не минават, минават, може да погледнат на камерите в община Берковица, да подадем човека към РПУ Берковица и много скоро ще се разбере между тях какво се случва. Стига да имаме желание. 

Ангел Ангелов, кмет на с. Замфирово - Уважаеми господин кмет, уважаема госпожо председател, общински съветници, уважаеми гости, аз преди две седмици съм пуснал до г-н Антонов докладна, която е доста, за доста плачевно състояние, освен колите и моторите и уредбите, които се чуват в цялото село вече, защото селото се насели с роми, къща, българин, ром. Това няма никакво значение. Важно е, че трябва да бъдем хора. Имам докладна, в която съм споменал, че на места, които съм ги упоменал в докладната, имам сведения за разпространяване на наркотични вещества и други такива, вечерно време малолетни деца тичат по центъра в малките часове и това съм упоменал, до тоя момент от г-н Антонов нямам никакъв отговор. Сведения от кварталния, който е при мене, идва от дъжд на вятър, защото човекът не може да смогне, държи половината град и седем села, един поп държи пет. И моето желание и молба на много граждани от Замфирово е в Замфирово вече да има постоянно полицейско присъствие. Обаждам се, дойдат вярно, дойде патрул. Обаждам се на дежурния. Дежурния ми вика: "Абе ти си кмет иди удари там с ръка по масата, они ще се оправят." Има си органи за тая работа да следят за реда. Това е моето желание, ако има възможност поне докъде се по нормализират нещата всяка вечер да имам патрул. Значи, ако той не ми отговори на тая докладна, ще изчакам тая среща, която ще направите вие и ще се обърна и по-нагоре. 
Ангелина Емилова - Ние и това ще опишем в писмото с копие до министъра и до областния, за да е видно, че е имало такава стъпка от вашата страна. А дали са взети мерки, ще проследим. Благодаря ви. 
Милован Панталеев - Благодаря. Това, което чух като обобщение, мога да кажа, че както се каза, все е било зле положението в Районното управление на полицията в Берковица. Но както е в този момент, в последните няколко години никога не е било толкова зле. В този ред на мисли има една поговорка, че стълбище се мете отгоре надолу. Разбирайте го и по друг начин. Нужни са реформи, за да се подобрят нещата в полицията. Рибата се вмирисва откъм главата. Сещате се всички откъде духа вятърът? Да. Полицията работи избирателно. Полицията си затваря очите за много неща. Полицията работи и изпълнява поръчки. Радвам се, че г-н Ангелов засегна и темата с наркотиците. Аз също съм предал информация не на шефа на полицията, на друго място, където считах, че е много по-сериозно да се обърне внимание. Ами не, до момента не се обръща внимание. Разпространението на наркотици си продължава в града и в някои квартали на града и то от хора, добре известни, на високопоставени лица, в които садят на тази маса. Така, че докато не се реформира тука полицията, не очаквайте някакви… нещо да се промени реално, защото това с високорисковото шофиране, нали, е само една малка част от всичко, на което оставаме свидетели, нали, както спомена по-рано колежката Иванова, ние сме присъствали на бруталното сбиване долу в квартал Раковица. Шефът на полицията просто каза на един от дежурните, че не желае в момента да разговаря с нас като съветници, а единственото, което ние искахме тогава, е да го уведомим точно какво се случва и да го попитаме защо няма достатъчно полицейски екип и защо изтегля жандармерията в най-нали неприятния момент, когато беше най-високо напрежението и така нататък. Но така и не получихме никакво съдействие. Дано, дано някой от по-високо да обърне внимание и да се, да се променят нещата, тука всички се надяваме. Благодаря. 

Думата взе г-н Пламен Гергов, който изрази мнение по проблемите, свързани с работата на РУ Берковица.
Зоя Иванова - Исках да питам г-н Найденов, има ли възможност да бъдат поставени такива легнали спящи, не знам как, тези неравности, изкуствените в района на Трето основно и най-вече в кръстовището, което цитира нашият съгражданин. Знам, че вие сте компетентен по Закона за пътищата. Нямаме такава комисия пак да обясним на всички присъстващи по безопасност на движението, но вие сте компетентен, имате властта да свикате такава комисия, да търсите експертни становища, ако може поне на това кръстовище, което е така наречените пет кюшета да бъде изградена такава неравност. Има ли възможност?
Радослав Найденов - Само първо да питам, г-жо Иванова, говорите на Трето до магазина на Дани или… 
Зоя Иванова - Не долу на Енергото, на Енергото където е, сутрин пресичат всички деца за Трето.

Ангелина Емилова - И за двете училища.
Зоя Иванова - И за двете, да.

Милован Панталеев – Извинявайте, че се намесваме и пешеходната пътека която е на у-образното от входа на Трето нагоре.

Д-р Иван Иванов - Тя не се вижда вече.

Милован Панталеев – Да, те ги обновиха някъде.

Радослав Найденов - Значи до училищата са обновени пешеходните пътеки. Сега ще помоля за снимки. Ей сега ще помоля да видя дали тази пътека на у-то на Трето е обновена. Ще опитаме за изкуствени неравности, но моята практика, новите пътища ги строяхме навсякъде в градската част с изкуствени неравности. По никакъв начин не забавят скоростта АТВ-та, беемвета. Даже ги използват при Ленинците, при автомивка Боби и за подскачане, нали, за още по-голямо забавление. По Наредба, съгласен съм с вас, но по наредба 6 см и половина височина на изкуствената неравност няма съвременна кола, която да я забави това нещо. Толкова в плоската част най-високата по наредба е 6 см и половина на изкуствената неравност, говоря височина. 
Д-р Иван Иванов - Има такива, които са с копчета.

Радослав Найденов - Копчета сме сложили там, където са пешеходните пътеки. Нямаме право да ги слагаме по целия път. Да, те са по-ефикасни и съм напълно съгласен. 

Зоя Иванова - Ами там има пешеходна пътека. 
Радослав Найденов - Добре, ще опитаме да направим комбинация от тия. 

Ангелина Емилова - Благодаря ви, колеги, да подложим на гласуване докладната. Аз искам да кажа, че въпреки че аз съм я внесла и съм ги помолила за този доклад, аз ще се въздържа от подкрепа. Не съм гласувала на комисия тази докладна. Приемам като неуважение към всички нас и кмета неявяването или поне писменото не уведомяване за невъзможност, но вие имате свободата да гласувате както прецените. Който е За, гласуваме докладната цялата. 
От присъстващите общински съветници гласуваха направеното предложение от г-жа Ангелина Емилова по докладната записка.

За – няма

Против – няма
Въздържали се – 14 /А. Емилова, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, З. Иванова, д-р И. Иванов, К. Рангелов, М. Панталеев, П. Илиев/

Не гласуват – 3 / И. Кирилов, Е. Маркова, А. Цветков/
/предложеният проект на решение не се приема/

Зоя Иванова - Процедура, госпожо председател, може ли да им изпратите и препис от решението, да видят, че сме гласували въздържали се? Благодаря. 
ПО ТРЕТА ТОЧКА
АНАЛИЗ ЗА СЪСТОЯНИЕТО НА ПАЗАРА НА ТРУДА В         ОБЩИНА БЕРКОВИЦА ЗА 2025 - 2026 ГОДИНА.

Пристъпи се към разглеждане и обсъждане на докладна записка РД-92-00-1488(2) относно Анализ за състоянието на пазара на труда в Община Берковица за 2025 - 2026 година.

Димитранка Каменова - Сега преди малко си направих труда, само да прочета изводите, които сте дали в доклада и исках да попитам, реално намаляването на процента на безработица в Берковица се дължи поради хора без образование, с по-високи изисквания, с по-ниски изисквания, с по-малко заети места от страна на бизнеса, със свиване на производство или хора, които са напуснали Берковица и процентът спада само и единствено поради тази причина. 
Лина Маринова - Уважаема г-жо Емилова, уважаеми г-н Найденов, уважаеми общински съветници, уважаеми дами и господа, благодаря за зададения въпрос от г-жа Каменова. Това, което тя ме попита е двузначно, защото икономически активното население, това са лицата от 15 до 65 години, при преброяването 21-ва година са намалели с 36% в сравнение с това през 2011. 

Димитранка Каменова - Говорим само за Берковица?
Лина Маринова - Само за община Берковица говорим. Значи 7391 човека бяха 2011, сега са 4725. 266 лица са напуснали общината в търсене на трудова реализация в по-големите градове и в чужбина. Имаме при нас, преобладават, то не само при нас, но и във всички бюра по труда в страната преобладават лицата, които са без квалификация, които специално в нашата община са 60% от регистрираните безработни, от 405 на това 166 спрямо 461 миналата година безработицата наистина е изпаднала с един пункт и 18 процентни пункта. Но това се дължи и на ниската квалификация. Ние правим всичко възможно. Предлагаме обучение, предлагаме ….. в новия програмен период е наблегнато на учене през целия живот, ди-джи компетенции. Предлагаме курсове за професионална квалификация. Правим ателиета за търсене на работа. Мотивираме ги да започнат работа. Помагаме им да си правят сивита, мотивационни писма за кандидатстване пред работодател и полагаме неимоверни усилия за работа с тези целеви групи, които са без квалификация. Тенденцията е такава не само в нашето бюро, а по принцип почти във всички бюра по труда. Ние сме териториално поделение на Агенция по заетостта и изпълняваме държавната политика по заетостта. 
Димитранка Каменова - Не сте правили съпоставяне с други общини, големи колкото община Берковица. При тях процент по-голям или по-малък?
Лина Маринова – Много по-голям е. Значи в община Белоградчик, в община Георги Дамяново, в община Якимово, Чипровци е по-голям процента.

Димитранка Каменова -  Аз говоря големи колкото Берковица, нали? 
Лина Маринова - Ами Белоградчик е колкото нас. Вършец, тъй като те имат по-малко икономически активно население, тяхната безработица е с 4% по-голяма от нашата в общината. Да, по-голяма е, защото процентът се смята регистрираните безработни към икономически активното население. За съжаление хората напускат общината. Това… ние правим всичко възможно. Сега е гласуван Националният план за действие по заетостта. Агенция по заетостта ще ни разпредели на нас териториалните поделения, средства, които ние ще обявим на процедура за ползване на субсидирана заетост. Там се включват програмите и мерките от държавния бюджет. Обявяваме процедурата в сайта на общината. Каним работодатели на информационни срещи. Миналия месец правихме и тук информационна среща в заседателната зала и в бюрото по труда и в община Вършец, за да поканим местния бизнес да ползва програмите, които са по програма развитие на човешките ресурси 2021-27-ма. Миналия месец стартира програма, която е Заетост без бариери и много малко срещаме активност от страна на местния бизнес. По тая програма в момента управляващият орган е разрешил местния би частния сектор да кандидатства за до три работни места и то само за лица над 55 години, защото те са много уязвима група на пазара на труда, докато за публичния сектор са разрешени абсолютно всичките групи, регистрирани безработни. Имаме младежки медиатор към общината. Имаме ромски медиатор, който активно работи с ромското население. Гледаме по всякакъв начин да ги привлечем тези хора, да ни станат клиенти, да ползват нашите услуги, да можем да направим нещо за тях, за да може след това да се реализират на пазара на труда. 

Мнение по въпроса изрази и г-н Пламен Гергов, който отбеляза, че като няма автобуси лицата не могат да се подпишат в Бюрото по труда.
От присъстващите общински съветници гласуваха направеното предложение от г-жа Ангелина Емилова по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 895
1.На основание чл. 21, ал. 1, т. 23 от ЗМСМА, Общински съвет – Берковица приема за сведение Анализ за състоянието на пазара на труда през периода януари – юни 2026 г. в община Берковица.

ПО ЧЕТВЪРТА ТОЧКА
„ДОКЛАДНИ ЗАПИСКИ“

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Проектобюджет за 2027 г. и актуализирана бюджетна прогноза на Община Берковица за периода 2028-2029 г.


Преди да се пристъпи към разглеждане на докладна записка РД-92-00-1572 относно проектобюджет за 2027 г. и актуализирана бюджетна прогноза на Община Берковица за периода 2028-2029 г., г-н Иван Кирилов, г-жа Зоя Иванова и г-жа Ангелина Емилова заявиха, че не участват в обсъждането и гласуването на предложеният проект на решение.
От присъстващите общински съветници гласуваха направеното предложение от Общинска администрация по докладната записка.

За – 14 / А. Цветков, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма


Не участват в гласуването – 3 /А. Емилова, И. Кирилов, З. Иванова/
Общински съвет – Берковица прие
                                         Р Е Ш Е Н И Е № 896
     
 Общински съвет – Берковица, на основание чл. 21, ал. 1, т.6 и т. 12 и ал. 2 от ЗМСМА, чл. 83, ал. 2 от Закона за публичните финанси, чл. 28, ал. 2 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на община  Берковица и указания, дадени от МФ с писмо БЮ-4/24.08.2026 г. за подготовка и представяне на проектобюджетите на първостепенните разпоредители с бюджет за 2027 г. и на актуализираните им бюджетни прогнози за периода 2027-2029 г., одобрява актуализирана прогноза за периода 2027-2029 г. на постъпленията от местни приходи и на разходите за местни дейности на община Берковица по Приложение № 8.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Даване на съгласие за използване на средства от натрупаните отчисления по чл. 64 от Закона за управление на отпадъците (ЗУО).
Изказвания не се направиха. 

От присъстващите общински съветници гласуваха направеното предложение от Общинска администрация по докладната записка.

За – 16 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма


Отсъства от залата – 1 /З. Иванова/

Общински съвет – Берковица прие
                                         Р Е Ш Е Н И Е № 897
1. Общински съвет – Берковица дава съгласие за използване на средства от натрупаните отчисления по чл. 64 от Закона за управление на отпадъците в размер до 175 864,36 евро за закупуване на съдове за разделно събиране на отпадъци за нуждите на община Берковица, съгласно чл. 24, ал. 1, т. 2 от Наредба №7/19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци.

2. Възлага на Кмета на община Берковица да извърши всички правни и фактически действия за изпълнение на решението.

ДОКЛАДНА ЗАПИСКА

От АНГЕЛИНА ЕМИЛОВА,

              Председател на Общински съвет - Берковица
ОТНОСНО: Приемане на решение за упълномощаване на представител на Община Берковица за участие в свиканото на 12.10.2026 г. извънредно общо събрание на акционерите на МБАЛ “Д-р Стамен Илиев” АД гр. Монтана, гласуване на изрични пълномощия на същия, неговите позиции и мандат.

Изказвания не се направиха. 

От присъстващите общински съветници гласуваха направеното предложение от г-жа Ангелина Емилова по докладната записка.

За – 14 /А. Емилова, Б. Борисов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, З. Иванова, д-р И. Иванов, К. Рангелов, М. Панталеев, П. Илиев/

Против – 2 /И. Кирилов, Е. Маркова/

Въздържали се – няма

Не участва в гласуването – 1 /А. Цветков/

Общински съвет – Берковица прие
                                         Р Е Ш Е Н И Е № 898
I. Общински съвет – Берковица на основание чл. 21, ал. 1, т. 9 и ал. 2 във връзка с чл. 27, ал. 4 и ал. 5 от ЗМСМА, упълномощава общинския съветник д-р ГЕОРГИ ЗАРКОВ *, който да участва като представител на Община Берковица в извънредното общо събрание на акционерите на МБАЛ “Д-р Стамен Илиев” АД град Монтана на 12.10.2026 г. от 11:00 ч., а при липса на кворум – на второто заседание на 27.10.2026 г. от 11:00 ч., на същото място и при същия дневен ред.


При невъзможност за участие, титулярът се замества от общинския съветник ДОБРОМИР * ЙОЦОВ.
II. Гласува изричен мандат и позиции на представителите на Община Берковица по точките от дневния ред, както следва:


По т. 1 от дневния ред: Вземане на решение по чл. 56, ал. 13 от ППЗПП и замяна на показатели № 4 и № 5 съгласно детайлните таблици в Приложение 1 – ГЛАСУВА „ЗА“.


По т. 2 от дневния ред: Приемане за въвеждане на Система за управление на корупционния риск и Кодекс за етично поведение – ГЛАСУВА „ЗА“.

III. Настоящото решение да бъде оформено с поименно гласуване, съгласно изискванията на чл. 27, ал. 5 от ЗМСМА, и заверено копие от него, ведно с протокола, да се предостави на упълномощеното лице за легитимация пред Общото събрание на акционерите.
ДОКЛАДНА ЗАПИСКА

От АНГЕЛИНА ЕМИЛОВА,

              Председател на Общински съвет - Берковица
ОТНОСНО: Приемане План-програма за заседания на Общински съвет - Берковица през четвърто тримесечие на 2026 година.

Изказвания не се направиха. 

От присъстващите общински съветници гласуваха направеното предложение от г-жа Ангелина Емилова по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 899
Общински съвет – Берковица приема План-програма за заседания на Общински съвет - Берковица през четвъртото тримесечие на 2026 година.

Месец октомври 2026 година

1.Докладни записки

                                              
 

Докладват – председатели на ПК

2.Питания,  предложения и становища по обществено значими въпроси.

Месец ноември 2026 година

1.Докладни записки

                                              
 

Докладват – председатели на ПК

2.Питания,  предложения и становища по обществено значими въпроси.

Месец декември 2026 година

1.Докладни записки

                                              
 

Докладват – председатели на ПК

2.Питания,  предложения и становища по обществено значими въпроси.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Кандидатстване на Община Берковица като партньор в съвместно проектно предложение по процедура BG16FFPR002-3.024 „Информационни кампании - биологично разнообразие“ на Програма „Околна среда“ 2021 – 2027 година.

Изказвания не се направиха. 

От присъстващите общински съветници гласуваха направеното предложение от Общинска администрация по докладната записка.

За – 16 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма


Отсъства от залата – 1 /инж. Д. Доцов/

Общински съвет – Берковица прие
                                         Р Е Ш Е Н И Е № 900
На основание чл.21, ал.1, т.23 и ал. 2, чл. 59, ал. 1 и чл. 61, ал. 1 и ал. 2 от ЗМСМА, Общински съвет - Берковица:
1.Дава съгласие Община Берковица да кандидатства като партньор на Община Годеч (кандидат и водещ партньор) и Община Драгоман с проектно предложение по процедура BG16FFPR002-3.024 „Информационни кампании - биологично разнообразие“.

2.Одобрява партньорството и проекта на Споразумение за партньорство – приложение № 1 към настоящето решение.

3.Общински съвет – Берковица възлага на Кмета на Община Берковица да предприеме всички необходими правни и фактически действия по подготовката и реализацията на партньорството по проекта.

4.На основание чл. 60, ал. 1 от Административнопроцесуалния кодекс, Общински съвет – Берковица допуска предварително изпълнение на решението, считано от датата на приемането му, с оглед на обстоятелството, че подаването на проектни предложения по процедурата е с краен срок – до 23:59 часа на 23.09.2026 г., а решението на общинския съвет следва да бъде представено при кандидатстването, за да не бъде пропусната възможността за кандидатстване по процедурата.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Кандидатстване на Община Берковица като кандидат и водещ партньор в съвместно проектно предложение по процедура BG16FFPR002-2.009 „Информационни кампании - БИТОВИ ОТПАДЪЦИ“ по Приоритет 2 „Отпадъци“ на Програма „Околна среда“ 2021-2027 г.

Изказвания не се направиха. 

От присъстващите общински съветници гласуваха направеното предложение от Общинска администрация по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 901
На основание чл. 21, ал. 1, т. 23 и ал. 2, чл. 59, ал. 1 и чл. 61, ал. 1 и ал. 2 от Закона за местното самоуправление и местната администрация, във връзка с т. 24.2.3 и т. 24.3 от Условията за кандидатстване по процедура BG16FFPR002-2.009, Общински съвет - Берковица:
1.Дава съгласие Община Берковица да кандидатства като кандидат и водещ партньор, съвместно с Община Годеч и Община Драгоман като партньори, с проектно предложение по процедура BG16FFPR002-2.009 „Информационни кампании - БИТОВИ ОТПАДЪЦИ“ по Приоритет 2 „Отпадъци“ на Програма „Околна среда“ 2021-2027 г.
2.Одобрява партньорството между Община Берковица, Община Годеч и Община Драгоман, като определя Община Берковица за кандидат и водещ партньор, и одобрява проекта на Споразумение за партньорство - приложение № 1 към настоящото решение.
3.Дава съгласие проектното предложение да бъде подадено с общ размер на безвъзмездната финансова помощ до 51 129,19 евро, с левова равностойност до 100 000 лв., като не се предвижда собствено съфинансиране от бюджета на Община Берковица.
4.Възлага на Кмета на Община Берковица да подпише Споразумението за партньорство и всички необходими декларации, документи и приложения, да подаде проектното предложение чрез ИСУН и да представлява Община Берковица като кандидат и водещ партньор пред Управляващия орган на Програма „Околна среда“ 2021-2027 г.
5.При одобрение на проектното предложение възлага на Кмета на Община Берковица да предприеме всички необходими правни и фактически действия за сключване на административния договор, организацията, изпълнението, финансовото управление и отчитането на проекта, включително получаването на плащанията от Управляващия орган и уреждането на разплащанията с партньорите съгласно одобреното Споразумение за партньорство и условията на процедурата.
6.На основание чл. 60, ал. 1 от Административнопроцесуалния кодекс допуска предварително изпълнение на настоящото решение, считано от датата на приемането му, с оглед защита на особено важен обществен интерес - осигуряване участието на общината в процедурата за безвъзмездно финансиране - и поради опасността от пропускане на крайния срок за кандидатстване до 23:59 часа на 21.09.2026 г., което би довело до загуба на възможността за финансиране по процедурата.
ИНФОРМАЦИЯ
От РАДОСЛАВ НАЙДЕНОВ,

                          Кмет на Община Берковица
ОТНОСНО: Изпълнението на инвестиция BG-RRP-11.018-0019-C01 „Изграждане на нови социални услуги за лица с увреждания в община Берковица“, възложеното управление на проекта, проблемите при строителството, прекратяването на финансирането и предприетите от Общината действия.
Зоя Иванова – Благодаря, госпожо председател, аз предния път не се бях запознала добре с информацията, за което съжалявам, че не можах да реагирам още на миналата сесия, както и сутринта на съвместното заседание. Наистина, както каза и г-н Панталеев, информацията е далеч… по-скоро далеч от обезпокоително, не знам как да я нарека. Аз от 10 години съм тук в община Берковица по една или друга причина и такова трагично нещо като случилото се не съм виждала, да дойде една фирма по четири договора да ѝ се изплатят аванси в размер на 1 700 000 лв. или 870 000 евро, да си тръгне, да изпълни 8% от общия обем на СМР. Да, виждам, че общината е предприела действия, но не би ли било добре, г-н Найденов, да уведомите широката общественост, да викнете медии, например, да им кажете, че с фирма „ИВТ ДИВЕЛЙПМЪНТ“ ЕООД не следва да работят. Какво се е случило за протокола? То не е за протокола. Видях, че г-н Иван Танкишев не ми говори нищо името, е управител на фирмата, но считам, че имената на такива хора, които така безотговорно злоупотребяват с публични средства и дори смея да кажа, че извършват престъпление и вие сте го констатирали и сте изпратили преписка към прокуратурата, документите. Аз наистина съм потресена от случващото се. Най-страшното е, че стоят обезобразени на няколко места имоти в на територията на общината. Един е пред очите ни всеки ден. Възмущават се абсолютно всички граждани от случващото се. Видях, че изрично сте посочили, че консултантската фирма „ЮРИПИЪН ДИВЕЛЪПМЪНТ КОНСУЛТИНГ“ ЕООД има отношение по….., тоест тя осъществявала едва ли не по-голям контрол, доколкото разбирам, от общината, нали цитирам: „Не е било оставено единствено на общинската администрация, управлението на проекта, а за подпомагане на общината е била ангажирана специализиран е бил ангажиран специализиран външен изпълнител с конкретно възложени функции по мониторинг и контрол.“. Първият ми въпрос е нещо по този договор с тази консултантска фирма направено ли е? Тоест в смисъл на неизпълнение дали сте…. общината е предприела нещо, защото доколкото виждам само по четирите договора е работено за неизпълнение с фирмата строител. Момент, само бях забелязала още нещо да си намеря. Вторият ми въпрос е насрочена ли е дата за делото, там където общината оспорва решението на…., така да го нарека, управляващия орган пред Административен съд Монтана? И накрая виждам, че пишете, че общината няма да се откаже от реализацията на започнатата инвестиция, създаването на предвидената социална услуга за хора с деменция. Общината ще предприеме действия за проучване и осигуряване на алтернативен финансов ресурс за довършване на строителството. Паралелно с това ще се предприемат действия за обезопасяване, консервация и запазване на вече изпълненото строителство. Аз искам да питам защо към месец август ни пишете, че ще предприемете такива действия, защо такива действия не са предприети по-рано, тъй като виждам, че още май месец е констатиране или по-рано неизпълнението и всъщност решението, което имаме за прекратяване на административния договор за финансиране със структура за наблюдение и докладване при МЦСП от 27 юли? Но най-важния въпрос и тревожен, а и всъщност още един въпрос имам. Пишете, че след извършена по ваша инициатива, тоест по инициатива на община Берковица проверка на представените от строителя „ИВТ ДИВЕЛЙПМЪНТ“ ЕООД банкови гаранции, сте установили, че същите не са издадени от банката и не се установяват в информационната система като валидни банкови ангажименти. В тая връзка сте сезирали прокуратурата. Какво ви…. Какво ви усъмни, нали? Какво доведе до тази инициатива? Според мен в най-кратък срок трябва да обяви да уведомите нашите съграждани за случващото се. Аз съм сигурна, че никой не знае какво се случва тука. Какво сте направили? Виждам, че сте направили не малко. Какво се случва с консултанта, който явно и той не си е свършил работата и да защо до момента не са предприети такива действия по търсене на алтернатива и обезопасяване и консервация на вече изпълнените 8%? 
Радослав Найденов - Доста въпроси. Съжалявам, че не си ги записах. Първо…..
Зоя Иванова - Аз мога да ги повторя, ако има нужда. 
Радослав Найденов - Първо да поясня, три процедури са направени, които два пъти същата фирма е била единствен кандидат, което е описано ясно и отстранявана заради проблеми с трудово законодателство и така нататък. На третата процедура пак беше, се яви само тази единствена фирма. Това, което може би от проектите, в които най-много усилия съм вложил, най-много срещи с фирми, с надзор със строител, постоянно, с проверки на обектите, за съжаление с най-лошия резултат. Какво ме е усъмнило? Преди крайния срок на фирмата строител започнахме търсене на мерки за защита на общината и написахме писмо до банката, при което се установи, че не са издавани такива банкови гаранции. Активна комуникация с прокуратурата, след това и с другите общини, в които фирмата изпълнява по същия проект, се оказа, че по същия начин Вълчедръм, Козлодуй, Котел и се оказа, че от доста преди време Министерството на отбраната също е било потърпевшо, но не е сезирало ОПА, като на въпроса защо се позволява? Ние сме предприели всички мерки при прокуратурата в защита. Първо съм гледал да защитя финансовия интерес на общината, след което съм сезирал прокуратурата и ще продължим да работим по този въпрос. А за сградите е сключен договор със Строй ред. Купени са такива непътни строителни сгради, да може да ги обезопасим към момента за експертизите, които също движиме. И се търси накратко да ви информирам всичките в момента от цялата програма за резидентна грижа са изпълни около 30%, което че държавата няма да си изпълни на индикаторите на национално ниво, което става национален проблем. Постоянно съм в контакт с МТСП и други държавни органи да ги информирам, защото тази услуга е важна за България и трябва да се търси и алтернатива. Едната от причините да се явят малко фирми, едната е бюджетът и забавянето на МТСП, другото е краткият времеви срок, който беше даден, въпреки че има четири пъти удължаване. Това е една от причините. Доста нисък да е процентът на ниво на националния ниво на изпълнение. Доста общини се отказаха и по средата на проектите на резидентната грижа. Ако нещо не съм отговорил? 
Зоя Иванова – Да, благодаря. Най-важно, пак казвам, според мен е да се уведоми местното население и не само и в национален план да е ясно за какъв некоректен изпълнител говорим. Говорихме сутринта с колегите и споменахме, че…. Панталеев спомена, че в социалната мрежа има публикации, в които се говори за тунела под Петрохан, как щял да ни заобиколи и така нататък. Няма никаква…. Всички сте наясно. Имало е среща. Вие сте присъствали на тази среща, но никъде никой не е обявил резултата от срещата. Аз считам, че трябва да има по-голяма публичност и прозрачност на вашата работа. Ако всичко това, което сте направили, сте го направили, това е много хубаво и нали говори наистина, че сте се опитали да защитите общината. Не е лошо да качите тая информация и да го обявите по всякакъв възможен начин, както си обявявате събитията например, за да знаят хората какво ги очаква и най-вече, ако може да предотвратим други такива….. работа на други бъдещи изпълнители с конкретната фирма. Благодаря. 
Радослав Найденов - Само не разбрах за тунела под Петрохан ли говорите? 
Зоя Иванова - Смесих темите, да, че няма, че няма публичност и прозрачност в работата на общината в смисъл такъв, че не се… не се знае, че е имало среща от населението, че е имало среща. Какво се е случило на тая среща, че вие също сте притеснен, че е тунелът, маршрутът заобикаля община Берковица, нали? Хората се вълнуват от това нещо. Хубаво е да знаят вашето становище, нашето становище. Да има по-голяма…..

Радослав Найденов – Приемам, приемам забележката, макар че до момента са останали две трасета, синия и зеления вариант на тунел под Петрохан. В контакт съм с проектантите. Направихме среща с председателя на парламента и министър Шишков, която бяхме обяснени както моето становище, така вашето, така и важността за пътна връзка на Берковица и Бързия към тунела. Така че, когато имам резултат, своевременно ще информирам, защото това са разговори.

Зоя Иванова - Да. Вие правите действия, които е хубаво да хората биха се радвали, че го правите

Радослав Найденов – Аз ви разбирам, но действията за мен, когато имат резултат, тогава са действия. Докато няма резултат, аз ако има нещо притеснително, се ангажирам да информирам широката общност. Ако видя, че нещо може да не стане с тунела или с това, което е говорено, своевременно ще информирам. 
Зоя Иванова - Може ли думата? Последно я взимам. Искам да кажа, че и опитите са действия. Похвално е, че имате такива действия, че ние всички сме се обединили около това, че тунелът не трябва да заобикаля община Берковица по начина, по който го прави към момента. И ако хората знаят, че вие стоите и ние всички стоим зад техния интерес, наистина може да се обединим и да постигнем резултат. Едно масово недоволство на случващото се според мен ще доведе до резултата, който всички търсим, а не в някакъв момент да получите писмо, нали, благодарим ви за срещите, ама нищо няма да стане и тогава да уведомим хората. Те няма да знаят вие какъв ресурс сте похабили, срещи, експертни становища. Така, че моля ви както си хубаво си обявявате всички събития поздравления, за което обявявайте и това, това ви е същинската работа. Тя не е малка, не е маловажна. Важна е за всички нас, които от годините мечтаем и от деца знаем за тоя тунел. Дали ще го доживеем, не знам. 
Димитранка Каменова - Благодаря, госпожо председател. Аз имам един въпрос към г-н Найденов. В комисията, която избира фирмите по закона за обществените поръки, има ли служител на общината или външно лице, което е с юридическо образование и ако има, как този човек седем месеца не разбра, че тези представени банкови гаранции са фалшиви, а разбрахте чак когато ги предявихте в банката. Благодаря.

Радослав Найденов - Винаги има юрист в комисията. Тук не е бил един. Ще уточня специално на вас и на гражданите. Тука говорим за гаранции, за авансите, които са след сключване на договор. Не документи преди сключване на договор. Банкови гаранции след сключване договора за предоставяне на аванса. 
Милован Панталеев - Благодаря. Надявам се всички да осъзнават сериозността на проблема и ми се иска да попитам, тъй като всички знаем, че един и същи човек се забелязва да стои и зад обекта на Старческия дом, и зад този обект, и зад други обекти, да очакваме ли същата съдба със Старческия дом, тъй като фирмите са различни, но лицето е едно и също, което ги докарва тука и всички знаем кое е лицето. Често е във вашата компания. Благодаря. 
Радослав Найденов - Абсолютно няма едни и същи изпълнители на тези…

Милован Панталеев – Казах, че са различни.

Радослав Найденов - Значи отделен проект, отделно договорно изпълнение. 

Милован Панталеев - Да. И да уточня, тъй като явно ме разбрахте и едно и също лице е на бекграунд, което докарва тези всичките различни фирми. Говорете ги с него тия неща и ги уточнявайте, защото…..
Радослав Найденов - Това са ваши твърдения, които излизат изобщо от нивото на нормалния тон. 

Милован Панталеев - Неща трябва да се казват с истинските ми имена. Благодаря. 

От присъстващите общински съветници гласуваха представената информация от Общинска администрация за сведение.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 902

Общински съвет – Берковица приема за сведение информация с вх. № РД-92-00-1554/25.08.2026 г. относно изпълнението на инвестиция BG-RRP-11.018-0019-C01 „Изграждане на нови социални услуги за лица с увреждания в община Берковица“, възложеното управление на проекта, проблемите при строителството, прекратяването на финансирането и предприетите от Общината действия.
ЖАЛБА
От СИБИНА ПЕТКОВА,

                                 Гр. София, ж.к.******
ОТНОСНО: Възпрепятстване входа и изхода на гаражи находящи се в ж.к. „Заряница“, срещу блок 32 в гр. Берковица.

Зоя Иванова - Имаме жалба до председателя на Общински съвет Берковица от г-жа Сибина Петкова, живуща в град София. Проблемът е идентичен. Миналия месец нейният баща беше подал жалба до общинския съвет за проблемно паркиране в квартал Заряница. Тогава изпратихме писма и очакваме становища от Районно управление Берковица. Общината вече има комуникация с жалбоподателите, доколкото ми е известно. В конкретния случай ние сутринта просто го приехме за сведение, но аз виждам, че в жалбата на г-жа Петкова се цитира част от някакво писмо, което явно е на община Берковица и тя държи сметка за това кой е изнесъл това писмо, преди да достигне до нея отговора. При направена проверка в деловодството не е открито писмо, цитирала е номера. Може ли, тъй като виждам, че е адресирана жалбата само до общинския съвет, да я препратите по компетентност на кмета. Това ми е молбата.
ДОКЛАДНА ЗАПИСКА

От АНГЕЛИНА ЕМИЛОВА,

              Председател на Общински съвет - Берковица
ОТНОСНО: Проект на Правилник за изменение и допълнение на Правилника за предоставяне на еднократна финансова помощ на жители на Община Берковица.
Изказвания не се направиха. 

От присъстващите общински съветници гласуваха направеното предложение от г-жа Ангелина Емилова по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 903

На основание чл. 21, ал. 2 от Закона за местното самоуправление и местната администрация във връзка с чл. 77 и чл.79 от АПК и в изпълнение на императивните изисквания на § 6, ал. 1, т. 2 от ПЗР на Закона за въвеждане на еврото в Република България във връзка с, Общински съвет - Берковица приема Правилник за изменение и допълнение на Правилника за предоставяне на еднократна финансова помощ на жители на Община Берковица в следния вид:
§ 1. В член 3, алинея 2 се изменя по следния начин:

„Размерът на еднократната финансова помощ съгласно чл. 2, т. 2 от Правилника се определя на:

За лица под 18-годишна възраст – до две минимални работни заплати, установени за страната към момента на изплащането;

За лица над 18-год. възраст – до една минимална работна заплата, установена за страната към момента на изплащането.“

§ 2. В член 3, алинея 4 се изменя по следния начин:

„Размерът на еднократната финансова помощ съгласно чл. 2, т. 4 от Правилника, отпускана на семейства и двойки, живеещи на семейни начала за финансово подпомагане, е в размер до 3 (три) минимални работни заплати, установени за страната към момента на изплащането на двойка-заявител, освен в случаите, в които се налага използването на донорски репродуктивен материал при ин витро процедура, като в този случай размерът на помощта е до 5 (пет) минимални работни заплати, установени за страната към момента на изплащането на двойка-заявител.“

§ 3. В член 7, алинея 2, точка 3 се изменя по следния начин:

„Да нямат влогове, дялови участия и ценни книжа, чиято обща стойност надхвърля една втора от минимална заплата, установена за страната към момента на изплащането;“

§ 4. В член 8, алинея 4, второ и трето изречение отпадат. 

Ал.4 придобива следната редакция:

„Постоянните комисии при Общински съвет- Берковица имат право да изискват допълнителни документи, да правят проверка и справка за установяване на твърдящите в заявлението и декларацията факти и обстоятелства, основание за отпускане на помощта.“

§ 5. В член 8, алинея 5, след думите „При необходимост“ да се добави следното: „по отношение на заявленията за отпускане на еднократна помощ на лицата по чл. 2, т.3“. 
Ал. 5 придобива следната редакция:

„При необходимост по отношение на заявленията за отпускане на еднократна помощ на лицата по чл. 2, т.3, постоянните комисии при Общински съвет- Берковица могат да направят и оглед на място с цел придобиване на реална представа за наличието на основание за отпускане на помощта.“

§ 6. В подточка 7 на критериите за отпускане на еднократна финансова помощ към Приложение № 1 към чл. 8, ал. 1, т. 1 думите „500 лева“ се заменят с „1/2 минимална работна заплата“.
ДОКЛАДНА ЗАПИСКА

От АНГЕЛИНА ЕМИЛОВА,

              Председател на Общински съвет - Берковица
ОТНОСНО: Откриване на процедура за провеждане на конкурс за избор на управител на „Медицински център 1- Берковица“ ЕООД.
Добромир Йоцов - При вас г-н Зарков, аз вчера видях, че козарката е много компрометираща, всеки един момент тя се е нацепила и може да падне на някой пациент на главата. Точно над стълбите на Детското отделение, старото, което се минаваше. Трябва да се събори това нещо и да се отстрани, то не само там и по цялата дължина. 
Д-р Георги Зарков - Така е. Преди около пет години беше правен ремонт точно на тая козирка и това е състоянието.

Добромир Йоцов - Или поне да се отстрани, ако не доизгради. 
Д-р Иван Иванов - Сега като изберем новия управител, ще му възложиме да го отстрани.

Д-р Георги Зарков - Ще го запознаеме кандидат управителя с тези проблеми.

Добромир Йоцов - Това трябва да стане веднага. Кой знае кога ще се избере? Само да бъде съборено това нещо, ако може? Само да бъде съборено, над стълбите. Точно над стълбите. За детско отделение. Не отзад, а отпред, до вашите стълби.

Димитранка Каменова - Там има някаква лаборатория.

Добромир Йоцов – Старият вход на Детско отделение. 

Д-р Георги Зарков - Там има теч и затова така падна от покрива.
Д-р Георги Зарков - Искам да уточня, че тази част от сградата е на МБАЛ Берковица, не е на Медицински център, където козирката е компроментирана.
От присъстващите общински съветници гласуваха направеното предложение от г-жа Ангелина Емилова по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 904
На основание чл. 21, ал. 2 във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 21, ал. 1 и ал. 2 от Закона за публичните предприятия, чл. 68 и чл. 69, ал. 2 от Правилника за прилагане на ЗПП, чл. 62, ал. 1 и ал. 7 и чл. 63, ал. 3 от Закона за лечебните заведения,           

      Общински съвет – Берковица 

Р Е Ш И:

I. Открива процедура за провеждане на конкурс за избор на управител на „Медицински център 1 - Берковица“ ЕООД, която ще се проведе при следните етапи:

1. Проверка на съответствието на представените документи с предварително обявените изисквания. До втория етап се допускат само кандидатите, отговарящи на изискванията.

2. Представяне от кандидатите на Програма за развитието и дейността на лечебното заведение за тригодишен период.

3. Събеседване с кандидатите. До събеседване се допускат кандидати, получили средноаритметична оценка на програмата по т. 2 не по-малко от 4.50.

II. Определя изисквания, на които следва да отговарят кандидатите за допускане до участие в конкурса:

1. Да са български граждани или граждани на друга държава членка на ЕС, на друга държава – страна по Споразумението за ЕИП, или на Конфедерация Швейцария;

2. Да притежават висше образование с образователно-квалификационна степен „магистър“ по хуманна медицина или „магистър“ по икономика/финанси;

3. Кандидатите с образование по хуманна медицина да притежават квалификация по здравен мениджмънт; а кандидатите с образование по икономика/финанси да притежават следдипломна квалификация или специалност по здравен мениджмънт / икономика на здравеопазването;

4. Да имат най-малко пет години професионален опит;

5. Да не са осъждани на лишаване от свобода за умишлени престъпления от общ характер, освен ако са реабилитирани;

6. Да не са поставени под запрещение и да не са лишавани от правото да заемат длъжността управител;

7. Да отговарят на останалите изисквания за съвместимост по чл. 20 от Закона за публичните предприятия.

Забележка (Изисквания към момента на сключване на договора): Кандидатът да не заема публична длъжност по чл. 61, ал. 1 от Закона за противодействие на корупцията сред лица, заемащи публични длъжности, да не е член на политически кабинет и секретар на община, и да не извършва дейности, съставляващи несъвместимост съгласно Глава Пета от същия закон.

III. Необходими документи за участие в конкурса:

1. Заявление за участие по образец (Приложение № 1).

2. Плик № 1 (заверен „вярно с оригинала“): Автобиография; Свидетелство за съдимост; Диплома за завършено висше образование с ОКС „магистър“ по хуманна медицина или по икономика/финанси – копие; Диплома, свидетелство или удостоверение за придобита квалификация или специалност по здравен мениджмънт (съответно по икономика на здравеопазването за икономисти)– копие; Копие от трудова/осигурителна книжка; Удостоверение от психодиспансер; Декларация по чл. 20, ал. 1 от ЗПП (Приложение № 3).
3. Плик № 2: Програма за развитието и дейността на лечебното заведение за тригодишен период (съдържаща анализ, тенденции, цели, приоритети и приложимост).

Документите се приемат в сградата на Община Берковица, пл. „Йордан Радичков“ № 4, ЦАУ – партер, в срок до 30 дни от публикуване на обявата.
IV. Начин на провеждане на конкурса:

Конкурсът се провежда на три етапа от назначената комисия съгласно утвърдените критерии за оценка по шестобалната система. Окончателното класиране се оформя в тридневен срок от провеждането му чрез съставяне на Протокол до Общинския съвет.

V. Място и час на провеждането:

Конкурсът ще се проведе на третия работен ден след изтичане на срока за подаване на документи от 10:00 часа в сградата на Община Берковица, пл. „Йордан Радичков“ № 4, заседателна зала – втори етаж.

VI. Определя комисия за провеждане на конкурса в състав:

Председател: Д-р Георги Зарков – Общински съветник

Секретар: Петя Петкова - Секретар на Община Берковица – правоспособен юрист;

Членове:

1. Представител на РЗИ – Монтана;

2. Галя Георгиева – старши експерт „Здравеопазване, социални и хуманитарни дейности“

3. Д-р Иван Иванов – Общински съветник

Резервни членове: 

1. Гроздан Генов - Общински съветник; 

2. Ирена Атанасова – Главен експерт „Управление на човешките ресурси“

VII. Утвърждава проект на Договор за възлагане на управлението (Приложение № 5).

VIII. Делегира на Кмета на Община Берковица и гл. експерт „УЧР“ правомощия да извършат необходимите технически действия по публикуване на обявата и организиране на конкурса.

ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Продажба на Сграда с идентификатор 03928.211.26.2, находяща се в гр. Берковица, местност „Берковска река“.
Иван Кирилов - Само тези 300 и колко квадрата бяха сграда ли се продават или ……. само сградата.

Инж. Даниел Доцов - Само едно предложение, ако може е скиците, които се качват да бъдат от КАИС извадени, за да имаме ориентация къде се пада, защото сутринта колегите се чудеха кой точно пилетарник се продава. …….. Да, аз знам къде е, но колегите не знаеха. 
От присъстващите общински съветници гласуваха направеното предложение от Общинска администрация по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 905
1.  Общински съвет - Берковица, на основание чл. 21, ал. 1, т. 12 от Закона за местното самоуправление и местната администрация (ЗМСМА) и чл. 8, ал. 9, т. 2 от Закона за общинската собственост (ЗОС), допълва Годишната програма за управление и разпореждане с имотите общинска собственост в част II. Описание на имотите, които общината има намерение да предложи за продажба, т. 66 със следния имот: Сграда с идентификатор 03928.211.26.2 по кадастралната карта и кадастралните регистри на гр. Берковица, общ. Берковица, обл. Монтана, одобрени със Заповед РД-18-84/09.09.2008 г. на Изпълнителен Директор на АГКК; Последно изменение на кадастралната карта и кадастралните регистри, засягащо сградата: Заповед № 18-1382-19.02.2014 г. на Началник на СГКК - Монтана, Адрес на сградата: гр. Берковица, м. „БЕРКОВСКА РЕКА“,  Сградата е разположена  в поземлен имот с идентификатор: 03928.211.26; Застроена площ: 356 кв.м.; Брой етажи: 1; Брой самостоятелни обекти в сграда: 0; Предназначение: Селскостопанска сграда;  Предишен идентификатор: няма.

2. На основание чл. 20, ал. 2 от Наредбата за реда за придобиване, управление и разпореждане с общинско имущество (НРПУРОИ), Общински съвет – Берковица приема изготвената пазарна оценка на Сграда с идентификатор 03928.211.26.2 по кадастралната карта и кадастралните регистри на гр. Берковица, общ. Берковица, обл. Монтана, одобрени със Заповед РД-18-84/09.09.2008 г. на Изпълнителен Директор на АГКК; Последно изменение на кадастралната карта и кадастралните регистри, засягащо сградата: Заповед № 18-1382-19.02.2014 г. на Началник на СГКК - Монтана, Адрес на сградата: гр. Берковица, м. „БЕРКОВСКА РЕКА“,  Сградата е разположена  в поземлен имот с идентификатор: 03928.211.26; Застроена площ: 356 кв.м.; Брой етажи: 1; Брой самостоятелни обекти в сграда: 0; Предназначение: Селскостопанска сграда;  Предишен идентификатор: няма, с начална тръжна цена в размер на 4900,00 евро (четири хиляди и деветстотин евро).

3. На основание чл. 21, ал. 1, т. 8 и чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1 от Закона за общинската собственост (ЗОС) във връзка с чл. 20, ал.1 от Наредбата за реда за придобиване, управление и разпореждане с общинско имущество (НРПУРОИ), Общински съвет – Берковица дава съгласие за провеждане на публичен търг с явно наддаване за продажба на Сграда с идентификатор 03928.211.26.2 по кадастралната карта и кадастралните регистри на гр. Берковица, общ. Берковица, обл. Монтана, одобрени със Заповед РД-18-84/09.09.2008 г. на Изпълнителен Директор на АГКК; Последно изменение на кадастралната карта и кадастралните регистри, засягащо сградата: Заповед № 18-1382-19.02.2014 г. на Началник на СГКК - Монтана, Адрес на сградата: гр. Берковица, м. „БЕРКОВСКА РЕКА“,  Сградата е разположена  в поземлен имот с идентификатор: 03928.211.26; Застроена площ: 356 кв.м.; Брой етажи: 1; Брой самостоятелни обекти в сграда: 0; Предназначение: Селскостопанска сграда;  Предишен идентификатор: няма, с начална тръжна цена в размер на 4900,00 евро (четири хиляди и деветстотин евро). Сделката не подлежи на облагане с ДДС. 

4. Възлага на кмета на Община Берковица да организира провеждането на търга и да сключи договора за продажба.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Предоставяне на безвъзмездно право на управление на моторно превозно средство – училищен автобус в полза на 2 ОУ „Христо Смирненски“, град Берковица.
Изказвания не се направиха. 

От присъстващите общински съветници гласуваха направеното предложение от Общинска администрация по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 906
        На основание чл. 21, ал. 1, т. 8 и ал. 2, чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 12, ал. 3 от Закона за общинската собственост (ЗОС), във връзка с чл. 53, ал. 4, чл. 256, ал. 1, т. 10 от Закона за предучилищното и училищното образование (ЗПУО), Общински съвет - Берковица:

1. Дава съгласие да бъде предоставено безвъзмездно право на управление в полза на Второ основно училище „Христо Смирненски“, град Берковица на следното МПС, собственост на Община Берковица: моторно превозно средство, автобус, марка „Пежо“, модел „Боксер“, с 16+1 места, с регистрационен номер СВ 6284 ОН, жълт цвят, с единична балансова стойност 67 756.81 евро.
2. Възлага на Кмета на община Берковица да сключи договор с Второ основно училище „Христо Смирненски“, град Берковица за предоставяне на безвъзмездно право на управление на моторното превозно средство по т. 1 за срок от 10 години, при следните условия:
2.1.  При експлоатацията на предоставеното МПС ползвателят Второ основно училище „Христо Смирненски“, град Берковица се задължава да извърши следното:
· Да поддържа превозното средство в техническа изправност;
· Да използва предоставеното МПС единствено за превоз на деца и ученици, в съответствие с разпоредбите на чл. 53, ал. 4 от ЗПУО и чл. 5, ал. 1 от Постановление № 128 от 29.06.2017 г. за определяне на критерии за включване в Списъка на средищните детски градини и училища. 
· Да организира изпълнението на всички изисквания, които нормативните актове поставят във връзка с използването на предоставеното МПС за превоз на деца и ученици;

· Да извършва техническо обслужване на МПС в оторизираната сервизна мрежа на доставчика;

· Да заплаща разходите за ползване на МПС – гориво, пътни такси, застраховки и др. 
ДОКЛАДНА ЗАПИСКА

От АНГЕЛИНА ЕМИЛОВА,

              Председател на Общински съвет - Берковица
ОТНОСНО: Представяне за утвърждаване на решение на комисията за избор на кандидат  за Управител на „ВиК-Берковица” ЕООД, гр. Берковица, Община Берковица.
Изказвания не се направиха. 

От присъстващите общински съветници гласуваха направеното предложение от г-жа Ангелина Емилова по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 907
На основание чл. 21, ал. 1, т. 9 и ал. 2 от ЗМСМА, чл. 137, ал. 1, т. 5 и чл. 147 от Търговския закон, във връзка с чл. 21, ал. 1 от Закона за публичните предприятия, чл. 69, ал. 2 от ППЗПП и въз основа на Протокол № 1 от 19.08.2026 г. на Конкурсната комисия,  

Общински съвет-Берковица
Р Е Ш И:
1.Общински съвет – Берковица ОДОБРЯВА класирането за избор на управител на „ВиК - Берковица” ЕООД, гр. Берковица, ЕИК 111037645 както следва:

РАДОСЛАВ ЮРИЕВ МЛАДЕНОВ с ЕГН 7912193220 от гр. Берковица, община Берковица, област Монтана, ул. „23-ти септември“ № 4А

2. ОПРЕДЕЛЯ  кандидата спечелил конкурса за избор на управител на „ВиК - Берковица” ЕООД, гр. Берковица, ЕИК 111037645 както следва: 

РАДОСЛАВ ЮРИЕВ МЛАДЕНОВ с ЕГН 7912193220 от гр. Берковица, община Берковица, област Монтана, ул. „23-ти септември“ № 4А

3.ИЗБИРА за управител на „ВиК - Берковица” ЕООД, гр. Берковица, ЕИК 111037645 РАДОСЛАВ ЮРИЕВ МЛАДЕНОВ с ЕГН 7912193220 от гр. Берковица, община Берковица, област Монтана, ул. „23-ти септември“ № 4А, за срок от 3 /три/ години считано от датата на вписване на решението в Търговски регистър.

4. На основание чл.56 ал.13 във връзка с ал.5 от Правилника за прилагане на Закона за публичните предприятия, Общински съвет – Берковица определя стойност на една бална единица, равна на минималната месечна работна заплата за страната за съответният месец.

5. Общински съвет – Берковица ОПРЕДЕЛЯ първоначално месечно възнаграждение на управителя, в размер на 4 /четири/ бални единици, определени съгласно т.4 от настоящото решение. След приключването на всяко тримесечие  в зависимост от постигнатите през него стойности на показателите и критериите, се изчислява балната оценка и се преизчислява месечното възнаграждение на управителя за отчетното тримесечие. Изчисляването на балната оценка и размера на възнаграждението на управителя се извършва в дружеството на основата на нормативно установената отчетност, определена  в Раздел V  от ППЗПП.

6. Общински съвет – Берковица УТВЪРЖДАВА проект на договор за възлагане на управление на „ВиК - Берковица” ЕООД, гр. Берковица, ЕИК 111037645 и УПЪЛНОМОЩАВА Кмета на Община Берковица да сключи Договор за възлагане на управление  със спечелилият кандидат Радослав Юриев Младенов.

7. ЗАДЪЛЖАВА избраният управител да предприеме действия по вписване на приетите промени в Търговския регистър към Агенцията по вписванията, както и всички последващи действия по регистрация пред компетентните органи.
ДОКЛАДНА ЗАПИСКА

От РАДОСЛАВ НАЙДЕНОВ,

                           Кмет на Община Берковица
ОТНОСНО: Изработване на проект за частично изменение на Общ устройствен план /ОУП/ и Подробен устройствен план- план за регулация и застрояване /ПУП-ПРЗ/ в обхват на поземлен имот с идентификатор 07510.300.9 по кадастралната карта и кадастралните регистри на с. Бързия, общ. Берковица, местност Докатовец, след представено задание и мотивирано предложение към него по чл. 125 от ЗУТ.

Изказвания не се направиха. 

От присъстващите общински съветници гласуваха направеното предложение от Общинска администрация по докладната записка.

За – 17 /А. Емилова, А. Цветков, Б. Борисов, И. Кирилов, д-р Г. Зарков, Г. Генов, Г. Атанасов, инж. Д. Доцов, Д. Еленков, Д. Йоцов, Д. Каменова, Е. Маркова, З. Иванова, д-р И. Иванов, К. Рангелов, М. Панталеев, П. Илиев/

Против – няма

Въздържали се – няма

Общински съвет – Берковица прие
                                         Р Е Ш Е Н И Е № 908
На основание чл. 21, ал.1, т.11, ал. 2 от Закона за местното самоуправление и местната администрация (ЗМСМА), чл. 124, ал. 1, чл. 124а, ал. 1 и 5, чл. 134, ал. 1, т. 1, т. 5 и ал. 3, във връзка с чл. 136, ал. 1 от  Закона за устройство на територията (ЗУТ), 
Общински съвет - Берковица

Р Е Ш И:

1. Одобрява задание по доклад на Кмета на Община Берковица в съответствие със задание на заявителя за частично изменение на общия устройствен план /ОУП/ на община Берковица за поземлен имот с идентификатор 07510.300.9 по кадастралната карта и кадастралните регистри на с. Бързия, общ. Берковица, местност Докатовец, с цел промяна на конкретното предназначение на имота в Жм- жилищно малкоетажно застрояване в устройствена зона, определена за ,,Озеленяване, паркове и градини; Техническа инфраструктура; Обработваеми земи- ниви; Рекреационни дейности, курорти и вилни зони; Производствени дейности; Необработваеми земи; Обработваеми земи- трайни насаждения; Жилищни функции; Гори“;

2. Разрешава и възлага на кмета на община Берковица да предприеме необходимите действия за изработване на проект за частично изменение на общия устройствен план /ОУП/ на община Берковица за поземлен имот с идентификатор 07510.300.9 по кадастралната карта и кадастралните регистри на с. Бързия, общ. Берковица, местност Докатовец, с цел промяна на конкретното предназначение на имота в Жм- жилищно малкоетажно застрояване в устройствена зона, определена за ,,Озеленяване, паркове и градини; Техническа инфраструктура; Обработваеми земи- ниви; Рекреационни дейности, курорти и вилни зони; Производствени дейности; Необработваеми земи; Обработваеми земи- трайни насаждения; Жилищни функции; Гори“;

3. Одобрява задание за изработване на Подробен устройствен план- план за регулация и застрояване /ПУП-ПРЗ/ за поземлен имот с идентификатор 07510.300.9 по кадастралната карта и кадастралните регистри на с. Бързия, общ. Берковица, местност Докатовец, трайно предназначение на територията – Земеделска и начин на трайно ползване – Лозе, с площ 2455 кв. м. с цел промяна предназначението и отреждането на имоти от земеделска земя в земя за неземеделски нужди и обособяване на два броя имота с отреждане ,,За жилищно застрояване“, включително ПУП- парцеларни планове при необходимост за елементи на довеждаща инфраструктура съобразно заданието на Възложителя по чл.125 от ЗУТ;

4. Разрешава изработване на Подробен устройствен план- план за регулация и застрояване /ПУП-ПРЗ/ за поземлен имот с идентификатор 07510.300.9 по кадастралната карта и кадастралните регистри на с. Бързия, общ. Берковица, местност Докатовец, трайно предназначение на територията – Земеделска и начин на трайно ползване – Лозе, с площ 2455 кв. м. с цел промяна предназначението и отреждането на имота от земеделска земя в земя за неземеделски нужди и обособяване на два броя имоти с отреждане ,,За жилищно застрояване“, включително ПУП- парцеларни планове при необходимост за елементи на довеждаща инфраструктура съобразно заданието на Възложителя по чл.125 от ЗУТ;

5. Възлага на Кмета на Община Берковица да проведе процедурите по ЗУТ и ЗОС в обхвата на заданието на Възложителя.

ПО ПЕТА ТОЧКА

„Питания, предложения и становища по обществено значими въпроси”

Ангелина Емилова - Преди да минем към точка питания, следващия месец сме между избори. Не се знае дали едни или два пъти, но аз смятам, че е добре да си останем на 27-ми комисии и на 30-ти сесия. Пък сега каквото сабя покаже, да си знаете и всеки да може да си направи планове и да е ясно. И минаваме точка питания и разни колеги, заповядайте, 
Милован Панталеев - Благодаря. Искам да попитам, в квартал Раковица тука преди няколко седмици едно лице е излязло в социалните мрежи, е казало: от днеска към мен се обръщате, че аз съм кмет ли е казал, не знам медиатор ли какво. Има ли някаква промяна долу в кадровото обезпечение, така да го кажем? Огнян Радулов все още ли е кмет, другото лице ли е кмет? Имаме още щатни бройки, имаме вече двама кметове ли долу, трима ли, тоест сигурно трима. Питат хората и не знаят. Самите хора от квартала се питат и не знаят към кой да се обръщат и кой е кмет в крайна сметка. То не е кмет, де. Ама….

Радослав Найденов - За пореден път, за трета или четвърта сесия, г-н Панталеев да ви кажа, там кмет няма. Има съветници по ромски етнически въпроси. Няма кмет.
Зоя Иванова – Всички така го наричат.

Радослав Найденов - Социални мрежи, пак ви казвам, пак за пореден път не коментирам. Пак ще ви кажа, че Радулов е болничен. Има лице, което го замества. 
Ангелина Емилова - Добре, може ли аз да попитам нещо? Може ли да ни кажете кое е лицето, защото и мен ме питаха, пък и аз не знам. Да кажем на гражданите към кое лице се обръща. 
Радослав Найденов - Понеже единият от кметските наместници е отпуска, ще публикувам график на кметството, да могат да се информират гражданите, на сградата, на общинската сграда. Благодаря. 
Зоя Иванова - А името?

Радослав Найденов - Аз ще го кажа, там ще бъдат имената и кой кога отговаря и за какво…

Зоя Иванова - Не е сериозно, кажете ни име, тайна ли е? Аз не разбирам…..

Радослав Найденов - Не е тайна. Разбирам въпроса ви, отговорих максимално……

Милован Панталеев - Добре. Въпросът ми е лицето, което замества синът на…. един от синовете на Огнян Радулов ли е, това питат дали е един от синовете. Тоест това семейство да разбирам, че цялото там е назначено. Така ли? 

Радослав Найденов - Значи отговорих ви.
Милован Панталеев - Е, значи съм прав. 
Зоя Иванова - Друг ми е въпросът. Не мога да повярвам, че кметът така реагира по предходния въпрос на колегата. Аз частично да ви поздравя, господин кмете, както и всички служители на общинска администрация за  проведените мероприятия и събития около празника, преди празника, на празника и след това на празника на града. Така за богатата палитра от изпълнители и мероприятия съжалявам, че пропуснах и не можах да присъствам. Наистина изглеждаше много обещаващо. Това, което ме разочарова от сцената, слушайки, не знам кой е готвил сценария, беше, че за пръв път от доста години насам ние като общински съветници така с голямо мнозинство подкрепихме не един, ами цели осем наши съграждани и ги удостоихме с почетен знак „За граждански принос“. Бяха споменати като бройка. Не остана време, минута да се изчетат поне имената. Ясно е, че предварително бяхме уведомени, че ще бъдат наградени на 22 септември. Добре, в това няма нищо лошо, но забележката ми е точно такава. Какво пречеше имената на тези наши съграждани да бъдат обявени тогава, когато беше обявен и почетният гражданин знам, че не го пише в наредбата за символиката, но чисто от уважение. И всъщност въпросът ми е има ли нужда към председателя на общински съвет Берковица да бъде назначен или разкрита бройка за Пиар например, защото гледайки публикациите на община Берковица остава с впечатление, че само кметът и част от служителите на общинска администрация се появяват в публичното пространство. Аз мисля, че откакто е налице смяната на председателя на общинския съвет, имаме доста не само инициативи, но и така голямо присъствие на нашия председател на различни събития, не само на председателя, но и на други колеги, общински съветници. По никакъв начин никога не се отразява тяхното присъствие, било със снимки, било с публикация. Пореден пример е онзи ден откриването на учебната година. Има ли снимка на нашия председател в публикацията за откриване на първия учебен ден? Знам, че не е важен въпросът, но личи си, че има някакво разделение и пак граждани питат, ние също си задаваме тези въпроси. Така или иначе няма да ви припомням председателя къде стои в йерархията спрямо вас. Знам, че във вас е и хляба, и ножа. Не заради друго, защото ви е гласуван бюджет. Вие общо взето, нали, без да ми се обиждате, казвам в най-добрия смисъл на думата си, правите каквото искате, но аз мисля, че е хубаво да уважавате както председателя на общинския съвет, така и другите колеги общински съветници, като когато присъстват на различни мероприятия, взимат думата, поели са инициатива, поднасят подарък или цвете или каквото и да било, бъдат удостоявани с необходимото внимание, за да не остават хората с впечатление, че само и единствено вие правите нещо за града. Благодаря. 
Радослав Найденов - Специално на 15 септември осем училища бяха, нали, Пиара е един, който е отпуска за 15 септември беше тъй или иначе, но г-н Йоцов беше с мен на Второ. Не мисля, че не е на сайта на общината, ще го видите всичките.

Зоя Иванова - За председателя питам. 

Радослав Найденов - Може ли вече да продължа? Благодаря. С председателя обсъдихме всички събития от празничната програма. Кой къде ще ходи, който ми е предоставил снимки, своевременно е бил……, разберете, че не можем да бъдем навсякъде, но когато ни предоставят снимки, ще ги публикуваме и няма никакво разделение. Това е. 
Ангелина Емилова - Колеги, някакви други въпроси имате ли? Заповядайте, г-н Кирилов.

Иван Кирилов - Аз нямам въпрос. Съжалявам, че г-н Младенов излезна. Исках да му благодаря, съвместно с него от един месец, когато вече стана осезаема кризата с водата, той така разговаряхме, направи едни много хубави настройки и режим за подаване на вода за Гаганица и за Бистрилица, с които да може населението на двете села да има вода през деня, което….. той знаеше, че ще е за сметка на дома в Бистрилица, но стигнахме до взаимно така споразумение да направи настройките така, че  да се осигури достатъчно дебит, нощно време за Дома, тъй като той е на по-висока част. Като дойде водата по обяд в Бистрилица, в Дома идва ето това време. А сами знаете, че 60 човека през деня, ако няма вода…., но стигнахме до това споразумение, той твърдо следи помпата да работи правилно, благодарение на което и хората от Бистрилица и от Гаганица и Дома имат вода през деня, нали вече там хидрофора. Това е положението, исках да му благодаря на него, защото той внася доста критики, но когато нещо е направено хубаво, мисля, че трябва да се…, да се казва и да се знае. Благодаря ви. 
Ангелина Емилова - Благодаря. Аз си позволявам да взема думата и да питам г-н Кирилов, вие тъй като и вие сте потърпевш от това строителство, което не се осъществи и не знаем как ще решим проблема, предполагам, че имате комуникация с общината. Как виждате нещата? Вие имате много потребители. Трябваше по някакъв начин…. имате срокове, за които… Разказали сте ни кой, как ще бъде преместен, какви бяха намеренията. Сега имате ли визия как ще работите от тука на татъка и как ще се случват нещата и за персонала, и за потребителите, и за вас?

Иван Кирилов - Значи ние си продължаваме да си работим както си е по закон, по изисквания, по организация, тъй като както г-н Найденов ви каза, значи по тая програма бяха засегнати от 14 на национално ниво в домове, като с деменции бяха засегнати осем, но от тези осем мисля, че може би само три-четири или не повече да са приключили по тоя проект, всички други има указание на Агенцията за качество на социалните услуги, нали съм си провел разговори, продължаваме да си работим финансово, организационно по действащата нормативна база, тоест за сега, за сега до 1 януари 2035 година. Значи това, че примерно може да се намери дори и Агенция да се ангажира да има да се търси финансиране за доизграждане на тези неща. Значи капацитета на новите социални услуги, да го кажем, защото така го разделят по националната карта, е 60, при нас е 55. Ние си продължаваме да си работим с 55. Стандартът си е национален. Тая…, тоест за 27 година се чака, нали, да се оправи и стандарта, както е всяка година. Иначе ние си спазваме и това са ни указанията да си работим до следващото. Значи, въпреки че по друг проект бяха направени, както ви казах, на отчета оценки, телкове и така нататък, те са си направени, просто си вървят, но ……

Ангелина Емилова - Едни седем-осем години имате отсрочка за това, което се планираше. 
Иван Кирилов - Значи, ако намерят… държавата, ако намери средства и нали реши, тъй като по тоя проект г-н Найденов мисли, че съм сигурен, че го е казал, това беше директна покана. Значи тук общината кандидатства, понеже държавата каза тия, тия, тия, тия, социални услуги, не само домовете трябва да кандидатстват. Това беше директна покана и нямаше как да не се кандидатства. Иначе ние, ако намеря след две години или три години някакво друго решение вече…., но винаги има минимум две години нещо предварително, ако стане. Засега няма пречки да си…. дори имаме така насърчение да се правят подобрения и да не се стои да се чака нещо, това, което се наблюдава при всяка проверка, всеки път, нали, да има поддържане, най-малкото поддържане на материалната база. Най-малкото.
Деян Еленков - Питането е към кмета във връзка с улиците в Замфирово и Боровци, стартирали ли са всичките договори, работили се с тях? Какво се очаква? Пак ли е външен надзора на тях, както със случая, за който ни уведомихте днес? Контрол или разбрахте какво е питането, открити ли са всичките площадки, до къде са стигнали, какво се очаква? Благодаря ви. 
Радослав Найденов - Значи въпреки решението на общински съвет да откаже ФЛАГ, работи се, но не се откри всички площадки. Две са фирмите надзорите. Едната е „Дид-Консулт инженеринг груп“ ЕООД, другата е „Ведипема“ ЕООД, поетапно откриваме всички площадки.

Деян Еленков - За да може да работят успоредно ли, каква е причината да не се открият всичките и да се работи?

Радослав Найденов - Защото при изпълнението възникнаха някои проблеми, в които сме направили две срещи да видим какви разлики имаме проектни, геодезични коти и така нататък и ще продължим да ги откриваме и да работим. 

Деян Еленков - В Зафирово има ли открита площадка, конкретно? 
Радослав Найденов - Да, от днес има една открита. 

Димитранка Каменова - Може би преди три или четири сесии стана въпрос за земите по член 19. Тогава мисля, че взехме решение да ни предоставите всички заявления, които са входирани от наши съграждани и на които вие сте отговорили, че не продаваме земи. Ваши служители продължават по същия начин да отговарят, че земи по член 19 не се продават. Въпросът ми е работите ли по тази стратегия, ако мисля така беше думата, която трябва да бъде изготвена от общината и каква е тенденцията, когато да започнем да продаваме тези земи? Интересуват се наши съграждани, получават отпор от общината.
Радослав Найденов - Ами ние с вас общински съвет говорихме за октомври, ако не се лъжа. Нали така? Тази седмица аз лично мога да ви кажа, че имам две заявления за член 19. Работят в комисията. Ще се опитаме да си спазим срока. 
Пламен Гергов - Исках да ви споменавам името на Иван Кирилов Иванов, обаче заповядайте в Гаганица заедно с кмета на община Берковица, ако не ви линчуват на площада за тия думи, които казвате, че половината над площада… вие знаете, когато бяхте преди две години, почнах да ви ги реда, Милен Боянов, Калинка Найденова, Илияна Йорданова. Да продължавам нататък. Нямат вода през деня, г-н Иванов. За мен това…, аз имам вода, но аз не съм в Гаганица. Разберете ме. 
Иван Кирилов - Аз не съм казал за тебе. 
Пламен Гергов - Не, не, ти за мене никога няма да кажеш. Ти каза, че благодариш, господине. Нека да не влизаме. Може ли, г-н председателю?

Иван Кирилов - Благодарих на Юриев.

Пламен Гергов - Вие си му благодарете. Вода в Гаганица половината село няма. Чуйте ме добре всички. Вие си го благодарете колкото искате. Кеф ви писмено, кеф ви служебно, както желаете. Втория въпрос към г-н Найденов, тъй като най-вероятно до Нова година, г-н Додов, няма да видите, ще се оттегля, тъй като тая цялата администрация тука служебни…, че едва ли не Плавен прави изборите в Черешовица, няма да ги прави Гергов, има булбанк. Кажете ми, няма да има социален патронаж. Не, не е смешно, госпожо ДПС, няма да има социален …... Не, не е въобще смешно……. Вие продължавате да си правите там разговорите и продължавате конкурсите да ги водите с г-н Найденов. Безобразие. 
Ангелина Емилова - Кажете какъв е въпроса? 

Пламен Гергов - Какъв е? Кажете, че няма да има социален патронаж в Гаганица, за да престанем да ви задаваме въпроси. То не беше удължен бюджет и то не беше…..

Ангелина Емилова - За патронажа ли питате кмета, за да ви….?

Пламен Гергов - Да. Да. Точно това госпожо. Аз мисля, че кметът ме разбра и го каня в Гаганица тази вечер, за да заповяда на мой разноски. Благодаря ви. 
Ангелина Емилова - Ще изчакате ли отговора г-н Герков? 

Пламен Гергов - Да, разбира се, госпожо. Да, аз ще дойда по-близо до вас, за да чуя, понеже не го чувам…... Слушам ви.

Радослав Найденов - Както и преди сме казали с приемане на общинския бюджет, че се задейства услугата социален патронаж в тези села, в които не беше разкрита. 

Пламен Гергов - Благодаря. Кои бяхте селата, че забравих вече?
Радослав Найденов - Има заявление. Ще ви ориентирам. 
Пламен Гергов - Добре, ориентирайте ме. Те вече хората починаха и не могат да се възползват от заявления. 
Ангелина Емилова -Благодаря на колеги и администрация, закривам заседанието. 

Поради изчерпване на дневния ред, Общински съвет - Берковица приключи своята работа и председателят закри заседанието в 16.34 часа. 

